ALEKSANDAR BOCAN-HARČENKO: Nigde u svetu ne bi mogao da postoji ovakav centar, osim u Srbiji! | Vestinet.rs\nPočetna TEMA DANA\tALEKSANDAR BOCAN-HARČENKO: Nigde u svetu ne bi mogao da postoji ovakav centar, osim u Srbiji!\nSvečana akademija povodom proslave godišnjice rada Centra ruskog geografskog društva u Srbiji održana je u Ruskom domu.\nAkademiji je prisustvovao i ambasador Rusije u Beogradu Aleksandar Bocan-Harčenko, koji se i obratio zvanicama.\nIzrazio je zahvalnost pripadnicima Centra na delatnosti, istrajnosti, upornosti i postignutim rezultatima.\n„Veoma smo zahvalni Srbiji, rukovodstvu Srbije i Srbima na tome što Rusko geografsko društvo, najuglednije i najveće društvo, koje ima veliku i bogatu istoriju delatnosti u Rusiji, ima mogućnost da deluje kao centar ovde u Srbiji“, kazao je Bocan-Harčenko, dodajući da će Ambasada nastaviti da pomaže Centru, kao što je i do sada činila.\n„Istina je da takav centar, osim u zemljama bivšeg SSSR-a, postoji samo u Srbiji, a ja se pitam da li bismo mogli da ga otvorimo u nekoj drugoj zemlji“, dodao je ruski ambasador i istakao da su Centru u Srbiji omogućeni najbolji mogući uslovi za rad.\nPrisutnima se obratio i predsednik Saveta Centra Dušan Bajatović, koji je rekao da je dobro što smo utemeljili Rusko geografsko društvo u Srbiji.\n„Uvek su pripadnici tog društva u Rusiji bili elita, a mi treba da se potrudimo da sledimo taj primer“, izjavio je Bajatović.\n„Danas, kada smo suočeni sa prekrajanjem istorije, pre svega one iz Drugog svetskog rata, kada se opet ujedinjuju fašisti, a zaboravljaju se i ruske i srpske žrtve, treba da se setimo da su Rusi i Srbi i pravoslavni i slovenski narod, da smo bliski, ne samo po kulturi i jeziku, već i po odnosu prema slobodi“.\nDušan Bajatović, predsednik Saveta Centra ruskog geografskog društva u Beogradu, obraća se okupljenima u Ruskom domu\nRukovodilac Centra profesor doktor Miroljub Milinčić je zahvalio svima na podršci i pažnji koju Centar dobija sa mnogo strana.\n„Rad našeg Centra predstavlja samo jedan mali segment viševekovnih veza i zajedničkih napora naša dva naroda i dve države da očuvaju i unaprede svoje međusobne odnose i ovaj svet učine boljim mestom za život svih nas.\nCentar je u proteklom vremenu uspeo da realizuje boravak studenata iz Srbije na terenskim kampovima i letnjim školama širom Ruske Federacije (ostrvo Gogland u Finskom zalivu, Jermak i Kizil Kuragino u Južnom Sibiru, Lenjingradska i Pskovska oblast, a ove godine i dvonedeljni boravak na Krimu).\nTakođe, i boravak studenata i drugih mladih ljudi iz Ruske Federacije u Srbiji“, rekao je Milinčić.\nPored toga, Centar je tokom postojanja organizovao na desetine izložbi fotografija, kulturnih programa i učešća na filmskim festivalima. Bio je suorganizator u snimanju filma o Nikolaju Krasnovu, a ove godine i deo organizacije Međunarodne konferencije „Besmrtni puk“.\nDo sada su svojim radom bili prisutni na prostoru Srbije, ali i Crne Gore i Bosne i Hercegovine — i Republike Srpske i Federacije.\n„Ovo je, svakako, tek početak našeg rada, koji će trajati i još više zbližiti mlade, akademce, privrednike i druge ljude prijateljskih zemalja Repubike Srbije i Ruske Federacije.\nČast nam je i zadovoljstvo što smo postali uvaženi deo porodice i istorije slavnog Ruskog geografskog društva, društva sa snagom argumenta — tradicija duga 174 godine, 22.200 članova, organizovanih u 85 regionalnih odeljenja, kao i sa rezultatima i ugledom u Ruskoj Federaciji i svetu“, dodao je profesor Milinčić.\nRusko geografsko društvo osnovano je ukazom ruskog imperatora Nikolaja I 1845. godine. Društvo je tokom protekle 174 godine nekoliko puta menjalo svoje ime, ali je uvek imalo prvorazredni nacionalni i međunarodni značaj.\nTokom godina, Društvom su rukovodili predstavnici carske kuće Romanovih, poznati putnici, istraživači i državni službenici.\nU novembru 2009. godine za predsednika Ruskog geografskog društva izabran je Sergej Šojgu, a formiran je i Savet pokrovitelja, kojim predsedava predsednik Ruske Federacije Vladimir Putin.\nRusko geografsko društvo pridaje veliki značaj radu svog Centra u Srbiji.\nCentar Ruskog geografskog društva u Srbiji zvanično je otvoren 17. oktobra 2016. godine, a ove godine je proslavio treći rođendan.


Pred većnicima našle su se tri tačke dnevnog reda, a Branko Svilengaćin, zamenik predsednika opštine, osvrnuo se na prve dve rekavši: “Nakon nedavno završene sednice Skupštine opštine Novi Bečej, nastavljamo rad, donosimo odluke. Prva važnija tačka koja je usvojena danas na Opštinskom veću jeste donošenje Pravilnika o izmeni Pravilnika o organizaciji i sistematizaciji radnih mesta u Opštinskoj upravi u Novom Bečeju. Ova izmena je nastala kao posledica smanjenja broja radnih mesta i racionalizacije. Druga tačka se tiče usvajanja plana integriteta lokalne samouprave koji u budućnosti podrazumeva donošenje niza dokumenata kojima će se bliže odrediti poslovanje lokalne samouprave”.\nVeće je na ovoj sednici usvojilo i molbu DOO “Jadran” koje je tražilo da bude oslobođeno plaćanja dela doprinosa za građevinsku dozvolu. Naime, ovo preduzeće je 2010. godine uplatilo najveći deo iznosa još 2010. godine, te će tako za dalje građevinske radove na hotelu “Tiski cvet” platiti samo razliku između tada uplaćenog iznosa i iznosa koji se sada potražuje.


FUP o cyber kriminalu: Osigurajte sve svoje uređaje i podatke - mojusk.ba\nFUP o cyber kriminalu: Osigurajte sve svoje uređaje i podatke\nSve veći broj hakerskih napada na servere velikih kompanija, ali i država, pokazuje da je borba sa cyber kriminalom jedan od najvećih izazova modernog vremena.\nKako su za Fokus.ba istakli iz Federalne uprave policije (FUP) ova prijetnja ne zaobilazi ni BiH budući da internet mreža počiva na globalnom nivou i dostupna je svim korisnicima bez obzira na njihovu namjeru (posao, zabava, činjenje krivičnih djela).\n“Iz same te činjenice uslovljena je neophoda saradnja na prikupljanju i razmjeni informacija na otkrivanju krivičnih djela cyber kriminala i učinilaca tih krivičnih djela sa svim relavantnim međunarodnim organizacijama. BiH je potpisnica međunarodne Konvencije o kompjuterskom kriminalu te je u skladu sa istom uskladila svoje zakonodavstvo, na kojima počiva saradnja sa međunarodnim organizacijama”, naveli su za Fokus.ba iz FUP-a.\nIstakli su da na cyber sigurnosti, kao jednom od segmenata globalne zajednice, ne mogu raditi samo organi formalo zaduženi za otkrivanje i istraživanje nedozvoljenih aktivnosti.\n“Uzimajući u obzir da je internet prostor jednak za sve korisnike time svi korisnici internet usluga, bilo građani, pravna lica ili javni organi prevenstveno trebaju stvoriti sve preduslove da bi osigurali svoje uređaje, podatke na njima kao i postojeću infrastrukturu, kako bi se pojavili i djelovali neometano u javnom prostoru – internetu. Za to je neophodno praćenje novih trendova u oblasti cyber sigurnosti i implamentiranje novih tehnologija i sistema kako bi postali otporniji na eventualne napade. Praćenje novih tehnologija samo po sebi neće dati ozbiljne rezultate bez primjene istih od strane odgovarajućih stručnjaka, koji paralelno trebaju da svoje znanje nadograđuju u skladu sa svim novitetima koji su najizraženiji u ovoj oblasti”, naglasili su iz FUP-a.\nPrema važećem Krivičnom zakonodavstu u FBiH svako ugrožavanje sistema bilo ometanjem rada istog da bi se izazvao zastoj u radu, izvršio neovlašten pristup unošenjem, izradom, izmjenom, brisanjem računalnih podatka ili programa, predstavlja krivično djelo.\n“Svaka prijava i druga informacija do koje dođe ova Uprava uzima se u rad u skladu sa zakonskim procedurama, tako su u proteklom periodu obrađivane prijave koje su se odnosile na web deface, određenih web stranica kao i DDoS napadi na pojedine web protale. Federalna uprava policije je prepoznala prijetnje koje dolaze sve većom primjenom računara, računarskih sistema i informacionih tehnologija u svim segmentima društva, kao i uspostavom globalne mreže – internet koja se koristi za svakodnevnu razmjenu informacija, a sve više i provođenja novčanih transakcija bezgotovinskog plaćanja. U okviru Federalne uprave policije formiran je poseban Odsjek zadužen za borbu protiv kompjuterskog kriminala i otkrivanja počinilaca krivičnih djela iz ove oblasti”, zaključili su iz FUP-a.\nJugo, kiša i snijeg: Dnevne temperature u BiH od 3 do 13 stepeni\nČelnici Drvara i Grahova zaratili zbog donacije iz Južne Koreje, načelnik Radun prijeti samospaljivanjem?!


EPS TRAŽI ISTRAGU PROTIV "BLICA" Javno preduzeće poručuje da javnost nema pravo da ih kontroliše\nJavno preduzeće “Elektroprivreda Srbije” reagovalo je skandaloznim saopštenjem na pisanje „Blica” o Novosađaninu koji se ubio zbog lažnih optužbi da krade struju.\nNervozni EPS: Neosnovane optužbe, pa isključenje sa mreže\nU dopisu koji je označen kao „demanti”, iako u njemu nije demantovana nijedna tvrdnja iz naših tekstova, EPS poručuje da javnost, odnosno “Blic”, nema pravo da ocenjuje rad tog javnog preduzeća i traži istragu protiv naših novina!\n- Pravni sistem Republike Srbije dozvoljava da samo sud, a ne „Blic“ ili bilo ko drugi, konačno oceni zakonitost postupaka „EPS distribucije“. EPS traži da se istraži zašto se ovakve lažne optužbe objavljuju bez ikakvih argumenata, i to u trenutku kada su svi zaposleni „EPS distribucije“ usmereni na akciju sprečavanja neovlašćene potrošnje električne energije - piše u saopštenju Sektora za odnose s javnošću EPS.\nNateran u smrt: Oproštajno pismo samoubice\nPodsetimo, “Blic” je objavio da se M. T. (77) iz Novog Sada obesio na jesen 2013. zbog lažne optužbe Elektrovojvodine da je krao struju.\n- Ekipa tadašnje Elektrovojvodine je u julu 2013. došla da kontroliše strujomer mog oca. Na terenu nisu zatekli ništa, ali su oca optužili da je krao struju, napisavši da je povezao provodnike direktno s osiguračima i da je tako zaobišao strujomer. On je bio star i teško bolestan i nije mogao tako nešto da uradi - rekao je za “Blic” Z. T., sin M. T.\nEPS u nemuštom reagovanju nije demantovao nijednu tvrdnju iz tekstova „Blica“.\nM. T. je čak ostavio i oproštajno pismo u kom navodi da se obesio zbog Elektrovojvodine.\n- Nabedili su me za krađu struje jer oni mogu šta hoće. Isključe struju i treba da trpe moji unučići, da platim kaznu 210.000 i ponovni priključak 100.000, te da izmeste sat na banderu. Pa otkud tolike pare? Nadam se da posle moje smrti neće vršiti silu nad mojom familijom - napisao je M. T.\nIsključi, uključi... može nam se\nEPS je nakon nekoliko dana dopisivanja praktično priznao „Blicu” da ne poseduje nijedan dokaz da je M. T. krao struju. Jedan od „dokaza” je i kontradiktorni zapisnik u kom se navodi da se struja krade tako što ne ide kroz strujni sat, dok je u rubrici pored označeno da se struja ne koristi mimo brojila (?!).\nSinu pokojnog M. T. nedavno je isključena struja zbog neplaćenog duga za struju, da bi sud potom doneo privremenu meru da se električna energija ponovo priključi dok proces koji EPS vodi protiv porodice M. T. ne dobije sudski epilog.\nRGZ pisao Vučiću i Brnabić: O kvalitetu našeg rada govore izveštaji revizora i Svetske banke\n"OŠAMARILA DETE JER JE KENJKALO" Svedoci optužuju sestru iz Zvečanske, ona se brani ćutanjem\nLESKOVAČKI POP KRAO STRUJU Radnik elektrodistribucije koji je došao da mu iseče kablove jedva izvukao ŽIVU GLAVU


Radnički produžio ugovor sa Mijatovićem - Sportske.net\nRadnički produžio ugovor sa Mijatovićem\nJedan od najiskusnijih košarkaša kragujevačkog Radničkog Danilo Mijatović i naredne sezone će braniti boje ovog kluba, pošto se sa čelnicima dogovorio o nastavku saradnje. U petak promocija novog tima.\nKragujevački Radnički najavio je za petak predstavljanje tima za novu sezonu, a jedan od onih koji će biti na promociji je i Danilo Mijatović, koji je sa ovim timom produžio saradnju na još godinu dana.\nU prošloj sezoni Superlige Srbije, 29-godišnji Mijatović je odigrao 16 utakmica, prosečno je beležio po 3,4 poena, a imao je ukupno 29 skokova, po tri osvojene i izgubljene lopte i četiri asistencije.\nU Jadranskoj ligi nastupao je tri sezone u nizu, u dresu Radničkog. Do sada je postigao ukupno 382 poena, uz uspešnost šuta od 44 odsto.\nObrazlažući odluku o nastavku saradnje sa ovim košarkašem, u saopštenju kragujevačkog kluba navodi se i sledeće:\n''Sem što je od onih igrača motivatora i na parketu i u svlačionici, Mijatović slovi i za hladnokrvog aduta Miroslava Mute Nikolića u nebrojenim partija tokom protekle tri godine, a posebno protiv najzvučnijih rivala. Ljubiteljima kluba sa Lepenice trajno je u sećanju Mijatovićevih pet trojki iz šest pokušaja protiv Partizana, čime je ključno doprineo pobedi Crvenih đavola u Beogradu'', kaže se na zvaničnom sajtu kluba.


17. decembar, 2020.\nNajbolji igrač 19. kola Linglong Tire Super lige Srbije prema izboru naše redakcije je Miljan Vukadinović, strelac oba pogotka u pobedi domaće Vojvodine nad ekipom Proletera u derbiju kola.\nZavršeno je i poslednje kolo jesenje polusezone, a ostaće upamćeno po čak šest pobeda gostujućih ekipa. Jedna od ekipa koje su slavile na domaćem terenu jeste novosadska Vojvodina koja je u derbiju kola bila bolja od gradskog rivala, ekipe Proletera. Najzaslužniji za takav epilog je Miljan Vukadinović koji je nakon ulaska u igru pokrenuo svoj tim i pokazao izuzetnu efikasnost u ključnim trenucima utakmice. Meč je završen rezultatom 2:0, a sjajni prvotimac Vojvodine je postigao oba pogotka. Zbog toga nismo imali nikakvu dilemu u izboru najboljeg aktera ove runde takmičenja.\nMiljan Vukadinović (27) je rođen u Beogradu, igra na poziciji desnog krila, a tokom juniorske karijere nastupao je za beogradske klubove Rad i Hajduk. Tokom seniorske karijere nastupao je za češke klubove MAS Taborsko, Mlada Boleslav i Slavia Prag, kao i Zemun, Napredak i danas Vojvodinu. Tokom aktuelne sezone zabeležio je 17 superligaških nastupa, uz 6 postignutih pogodaka.


Humanitarni brod zahteva medicinsku evakuaciju trudnice\nHumanitarni brod Okean Viking, koji se nalazi u Sredozemnom moru, zatražio je od italijanske i malteške vlasti medicinsku evakuaciju trudnice i sigurnog mesta za iskrcavanje za 83 druga migranta. Okean Viking, koji plovi pod zastavom Norveške, spasio je u nedelju 50 migranata sa ...\nSredozemno more: Humanitarni brod zahteva evakuaciju trudnice\nHumanitarni brod Okean Viking, koji se nalazi u Sredozemnom moru, zatražio je danas od italijanske i malteške vlasti medicinsku evakuaciju trudnice i sigurnog mesta za iskrcavanje za 83 drugih migranata. Okean Viking, koji plovi pod zastavom Norveške, spasio je u nedelju 50 ...\n"Viking sa okeana" traži dozvolu za evakuaciju trudnice\nTripoli -- Humanitarni spasilački brod "Viking sa okeana"koji se nalazi u Sredozemnom moru apelovao je na vlasti Italije i Malte da dozvole medicinsku evakuaciju trudnice. Brod traži i sigurno mesto za iskrcavanje još 83 migranta koji se nalaze na brodu.\nHumanitarni brod apeluje za dozvolu za medicinsku evakuaciju Humanitarni spasilački brod "Viking sa okeana" koji se nalazi u Sredozemnom moru apelovao je danas na italijanske i malteške vlasti da dozvole medicinsku evakuaciju trudnice i sigurno mesto za iskrcavanje još 83 ...


Otkup Seat automobila - Otkupautomobila.rs\nPredstavljamo najvećeg i najpoznatijeg proizvođača automobila u Španiji, koji je danas deo jedne od najvećih kompanija auto-industrije na svetu. Reč je o španskoj kompaniji Seat. Upravo zato rado vršimo otkup Seat automobila, a ovo su korisne informacije i zanimljivosti o kompaniji Seat. Kada je nastala, kako i kakva je prodaja Seat automobili u proteklim godinama.\nKako je nastala kompanija Seat i kada\nSeat je jedan od najmlađih globalnih proizvođača automobila. Kompanija je nastala 1950. godine, kao Sociedad Expagnola de Automoviles de Turismo iliti SEAT. Osnovan je uz pomoć španske banke, nekoliko industrijskih preduzeća i italijanske kompanije Fiat.\nŠpanci su planirali da naprave domaću kompaniju automobila čak 10 godina ranije, ali je projekat odložen zbog Drugog svetskog rata.\nIzbor italijana za partnere je bio logičan, jer je Fiat dominirao tržišnim segmentom u Italiji koji je bio najsličniji masovnom tržištu Španije.\nU početku su Seat modeli bili zapravo rebrendirani Fiat automobili, pa čak i sa istim imenom. Seat Panda je bila Fiat Panda, kao i Seat 600 – Fiat 600.\nPrvi automobil koji je izašao sa proizvodnih traka kompanije bio je Seat 1400, koji je predstavljen 1953., a cilj proizvodnje je bio uposliti što više španskih dobavljača. Međutim, automobil je bio skup za većinu španaca, pa se radilo na modifikaciji postojećih jeftinijih Fiat modela.\nAutomobil koji je motorizovao naciju došao je u obliku modela Seat 600 u 1957. godini. Potražnja je rasla, rekordni u proizvodnji su regularno obarani, došlo je do razvijanja znanja i ekonomije obima.\nNa osnovu prvog iskustva, Seat je sam 1963. razvio derivat modela 600 – Seat 800, a reč je o istom modelu u verziji sa četiri vrata. Model 600 se smatra jednim od najvećih simbola velikog uspona španske ekonomije u posleratnom periodu.\nModel 600 je obezbedio titulu najvećeg proizvođača automobila u Španiji u 1967. godini, a iste godine je ostvaren dogovor sa Fiat-om, po kojem su Španci mogli da izvoze automobile.\nTo je dovelo do promene u vlasničkoj strukturi, a Fiat je bio neformalni mozak kompanije. Ubrzo su počeli radovi na razvoju novih tehnologija.\nSeat u 70im\nSeat je imao vrlo uspešne 70ete, kao i čitava španska ekonomija. Napravljeni su novi objekti, ostvarene su saradnje sa drugim proizvođačima, a započeta je i proizvodnja modela Lancia Beta.\nSeat u 80im\nSeat je početkom 80ih došao u sukob sa Fiat-om oko potrebnih investicija. Španska vlada je smatrala da su neophodne velike investicije kako bi brend napredovao, dok Italijani nisu bili spremni da se obavežu usled naftne krize 70ih i ukidanja protekcionizma u Španiji.\nZbog toga je prekinuta saradnja 1982, nakon skoro 30 godina. Prvi model koji je predstavljen pod novim logotipom i bez učešća Fiat-a bio je Seat Ronda.\nFiat je tužio Seat, jer su smatrali da je automobil kopija njihovog modela Ritmo. Slučaj je dospeo na Arbitražu u Parizu, gde je odlučeno u korist španske kompanije.\nŽelevši da iskoriste upražnjenu poziciju, Volkswagen je započeo pregovore ubrzo nakon odlaska Fiat-a. Saradnja je uspostavljena 1983. a planirana je proizvodnja modela Passat-Santana i Polo-Derby.\nPrva generacija modela Ibiza predstavljena je 1984. godine, a bio je baziran na VW Polo. Do kraja 80ih, Volkswagen je posedova Seat u potpunosti.\nSeat u 90im\nPrvi model nakon akvizicije je bio Toledo, koji je predstavljen 1991. , a nove generacije modela Ibiza i Cordoba su predstavljene 1993. dok Seat slavi otvaranje nove fabrike u Martorelju.\nJubilarni 10. Milioniti automobil je proizveden 1995. godine, a važnost tog događaja oslikava vožnja rekordnog modela od strane Princa od Astorije. Do kraja 90ih predstavljeno je novo lice kompanije, na sajmu automobila u Ženevi predstavljen je novi moderni logo.\nOvo se desilo pre lansiranja druge generacije Toledo modela i malo pre nego što je lansiran Leon.\nU novom veku, kompanija je zauzela agresivniji i inovativniji stav. Leon Cupra i Cordoba predstavljeni su 2002. a iste godine je Seat postao deo Audi-a.\nSeat ostvaruje rast prodaje iz godine u godinu i predstavlja jedan od najvećih automobilskih brendova u Evropi.\nZanimljivost o brendu Seat\nSeat je akronim za Sociedad Espanola de Automoviles Turismo\nOsnovan je 1950. kada je postojalo samo tri automobila na 1.000 ljudi u Španiji.\nU 1953. Proizvodilo se samo 5 automobila dnevno, dok je 1957. proizvodnja povećana na 10.000 godišnje.\nSeat je proizveo više od 16 miliona automobila\nNa krovu fabrike u Marorelu nalazi se 53.000 solarnih panela, koji generišu energiju za četvrtinu proizvodnje modela Leon.\nTokom svoje bogate istorije, proizvedeno je mnogo ikona motosporta i auto-industirje. Mi vršimo otkup Seat automobila svih godišta, pa i oldtajmera.\nUkupan broj prodatih Seat automobila u Evropi 2016.\nPrema najažurnijim podacima o svetskoj prodaji, Seat se u poslednjih nekoliko godina suočava sa konstantnim rastom na evropskom tržištu. Najprodavaniji modeli su Ibiza, Leon i novi model Ateca.\nUkupna prodaja Seat automobila ostvarena 2016. godine iznosi 348.138 vozila.


SAN O MUNDIJALU I DALJE ŽIVI: Sirija odolela "kegurima", odluka pada u Sidneju (VIDEO) - Mondijal, Fudbal\nHotSport»Fudbal»Mondijal»SAN O MUNDIJALU I DALJE ŽIVI: Sirija odolela “kegurima”, odluka pada u Sidneju (VIDEO)\nVladimir Kolarik| 2017-10-05T19:14:14+00:00\t5. okt 2017. 19:15|0 komentara|HotSport\nFudbaleri Sirije su u samom finišu meča sa Australijom došli do remija (1:1), koji im daje nadu da u revanšu mogu do baraža za Svetsko prvenstvo.\nUprkos tome što su utakmicu kao domaćini odigrali van svoje domovine, u Iranu, Sirijci su na kraju ipak uspeli da iz prvog meča sa favorizovanim protivnikom izađu kao neporaženi i tako sačuvaju realne šanse da se dogodine nađu u Rusiji.\nUslovno rečeno domaćini su samom finišu utakmice kaznili Australijance, koji nisu uspeli da ozbiljnije materijalizuju terensku dominaciju i pogotkom Omara Al Some sa penala u 85. minutu došla do izuzetno važnog gola i remija.\nPrethodno je Australija, koja je najvećim delom meča bila znatno bolji rival, povela u 40. minutu preko Robija Kruza a u nekoliko navrata nisu imali ni sreće da tu prednost uvećaju. Kazna za promašaje je stigla pet minuta pre kraja, pa će se o putniku za baraž, koji će pobednik ovog duela igrati sa četvrtoplasiranom ekipom KONKAKAF zone, odlučivati za pet dana u Sidneju.\nTAGOVI: Svetsko prvenstvo u fudbalu, Australija


KNEŽEVIĆ O OPŠTINI ZETA: DPS naprasno shvatio da je sazrelo vreme za opštinu Zeta\nLider DNP-a i jedan od lidera DF-a Milan Knežević iskazao je zadovoljstvo što je DPS nakon 16 godina od formiranja Gradske opštine Golubovci naprasno shvatila da je "sazrelo" vreme da područje Zete postane samostalna opština.\nREAKCIJA MLADIH NSD NIKŠIĆ: Dok su deca gorela Šota je plesala okrećući se oko vatre raširenih ruku, baš kao Draginja\n"Ekstatični ples uz pjesmu koja simbolizuje spaljivanje žive djece još je jedan od katastrofalnih pokazatelja srbofobije koja se vezuje za poslanicu Socijaldemokratske partije Crne Gore", kazao je Predrag Višnjić, predsednik kluba mladih NSD iz Nikšića.\nNEOČEKIVANA POSETA: Abazović tokom posete evropskim institucijama u Briselu posetio EUROPOL\nPredsednik Vlade Crne Gore Dritan Abazović, kako nezvanično saznaje portal RTCG, boraviće posle podne u Hagu gde će posetiti sedište Europola i razgovarati sa izvršnom direktoricom te institucije, Ketrin De Bol.\nZETA DA BUDE OPŠTINA: DPS do petka predaje izmene zakonma o teritorijalnoj organizaciji\nKlub poslanika Demokratske partije socijalista (DPS) do petka će u skupštinsku proceduru predati izmene zakona o teritorijalnoj organizaciji i o Glavnom gradu da bi se u najkraćem roku omogućilo formiranje nove opštine Zeta.\nCRNOGORCIMA SE POKLOPILA 3 DANA ZA LEŽANJE: Za državni praznik se ne radi 21., 22. i 23. maja\nIz Ministarstva podsećaju da se na osnovu Zakona o državnim i drugim praznicima, Dan nezavisnosti praznuje 21. i 22. maja.\nMEDOJEVIĆ TVRDI DA DRITAN OBMANJUJE NAROD: Postoji regionalna koalicija za destabilizaciju Srbije i njene pozicije neutralnosti\nPredsednik Pokreta za promene i jedan od lidera Demokratskog fronta Nebojša Medojević kazao je da premijer Crne Gore Dritan Abazović nastavlja da obmanjuje javnost i da nema nikakvih nagovještaja u Briselu da će se proširenje Evropske unije nastaviti, već naprotiv.\nĆALOVIĆ SUMNJA U ODLUČNOST VLADE: Zaplena cigareta nije garancija da će šverc biti zaustavljen\nZaplena oko 145.000 paketa cigareta, vrednih desetine miliona eura ne predstavlja garanciju da će šverc biti zaustavljen, smatraju u MANS-u. Napominju da bi pitanjem šverca cigareta, ali i druge robe trebalo da se bavi Anketni odbor.\nVUČUROVIĆ ZADOVOLJAN SPAJIĆEVOM IZJAVOM: Spajić i Milatović su prevarili narod, pola Krivokapićeve Vlade je glasalo DPS 30. avgusta!\nBivši ministri u Vladi Zdravka Krivokapića Milojko Spajić i Jakov Milatović su obmanjivali i prevarili narod koji je 30. avgusta 2020. godine glasao za razvlašćivanje DPS-ovog režima, izjavio je poslanik DF-a Jovan Vučurović.


"Cilj ugovora Telekoma i Telenora - totalitarna propaganda"\nBiznis Autor:N104. feb. 202123:20 > 23:34\nProfesor FPN u penziji Čedomir Čupić i akademik Dušan Teodorović ocenili su da je ugovor Telekoma i Telenora, čiji cilj je da se uništi poslovanje SBB grupe, u stvari težnja da se ostvari totalitarna propaganda, da vlast sva sredstva stavi u svoje ruke jer je TV najmoćnije sredstvo, kada su u pitanju izbori i kampanje. Ocenjuju i da je ključno jedinstvo opozicije oko jedne tačke u pregovorima s vlastima - a to su izborni uslovi. Teodorović je pozvao "kolonu bosih nogu od decembra pre dve godine" - da kada se vode ti pregovori podrže pregovarača. "Postoje ljudi koji veruju u drugačiju Srbiju i sa druge strane - uzurpator najgore vrste sa svojim lutkarskim pozorištem i on, kao siledžija po mentalnom sklopu, razume samo kada bude 150.000 ljudi na ulici", kaže Teodorović.\nProfesor Čupić je u emisiji „360 stepeni“ na TV N1 o ugovoru Telekoma i Telenora rekao da je u pitanju težnja da se ostvari totalitarna propaganda jer se preko televizija formira javno mnjenje, te da „kada su ljudi siromašni i neobavešteni, a životne šanse im se svode samo na preživljavanje, oni znaju da treba te ljude držati u potpunom mraku“ i plasirati im samo one sadržaje koji govore o ovoj vlasti“.\nOn je, objašnjavajući koja je moć medija, rekao da na primeru Sopota u koji se lično uverio može da vidi da ljudi preko Total tv-a prate program N1 i da „oni mogu tačno da prebroje“ koliko je tih ljudi i to im smeta, jer ljudi posle međusobno komentarišu ono što su čuli.\nČupić je kritikovao svoje mlađe kolege, kojima je predavao na FPN-u, koji u javnim nastupima predlažu da opozicija treba da obiđe svaki kraj Srbije i ide po selima.\n„Tamo ljudi kad vide opoziciju, oni beže, to je strah neviđeni“, rekao je Čupić, ukazujući još jednom na važnost medija u tom poslu.\n„TV je moćno sredstvo i može da vodi kulturnu politiku jedne zemlje, a sadržaji koji se emituju da obrazuju ljude. Ako vi to stavite u službu zla, prevara i manipulacija, vi napravite užas, i zato se plaše i tog malog dela koji je ova kompanija pokušala da unese, nikakvo poređenje neće“, rekao je Čupić.\nAkademik Teodorović smatra da je takvo stanje u Srbiji jer se dete otkad se rodi, vaspitava da bude poslušno. „I ovde to i dalje postoji, mi smo društvo uplašenih ljudi, ljudi su uplašeni za egzistenciju i nemaju hrabrosti da istupe“, ocenio je Teodorović.\nKao primer naveo je Univerzitet u Beogradu i poražavajuć detalj, o kom ćute i njegove kolege sa fakulteta i raznih instituta- a tiče se predloga mreže linija za beogradski metro, kojim je predviđeno da je za dve linije optimalno da se presecaju u Beogradu na vodi. „Jel’ može to neko da zamisli?“, zapitao je Teodorović i dodao da se mi zadužujemo 4, 4 milijardi, a da je ključno pitanje na koje se ne zna odgovor – šta mi dobijamo za 4, 4 milijarde – ni koliko će vreme putovanja da bude. „To ćutanje vuče Srbiju u ambis, u provaliju, ako već nismo na ivici“, kaže.\nO 100 dana Vlade: Faraonske karakteristike Vučića, on je glavni cirkus majstor\nOcenjujući rad prvih sto dana Vlade, Čupić kaže da su članovi vlade od njenog formiranja radili samo ono što im je naredio Vučić. „Oni su potpuno u njegovim rukama“, rekao je profesor i dodao da bi premijer na 100 dana trebalo ima najveću formalnu i legalnu moć. „A na konferenciji za štampu faktički je on govorio“, kaže.\nIstiče i da su ministri ljudi koji su pristali na ponižavanje. „Ovo što sad on priča o njihovim nestašlucima, to govori o velikoj neozbiljnosti kada je u pitanju politički život, ali ova vrsta uzurpacije i samovolje na delu od strane jednog čoveka, ovo je primer lične vlasti u kojoj je on preuzeo sve nas. Smatra da upravlja i našim životima, a i smrti. To su neke faraonske karakteristike“, rekao je Čupić.\nTeodorović ocenjuje da je u pitanju nastavak cirkusa u kom živimo devet godina. “ Cirkusa gde je glavni cirkusmajstor Aleksandar Vučić. On tretira ministre kao pajace“, rekao je akademik podsećajući na današnju izjavu Vučića da mu je „posebno odvratno kad ministri tužakaju jedni druge“.\n„Mislim da su u velikoj meri krivi građani Srbije. Ljubodrag Stojadinović lucidno je primetio da kod nekih drugih naroda Aleksandar Vučić ne bi bio na vlasti ni šest meseci, godinu dana, ali građani Srbije pristaju na ovakva poniženja i ponašanja“, kaže.\nTeodorović ističe da ga je porazila činjenica kada je čuo da jedna gospođa na nekoj TV veruje da je Vučić lično napravio vakcinu.\n„U pitanju je više sofisticirana varijanta Palmina – 3.000 dinara za gospođu, a ovde je sad sa 30 evra“, kaže Teodorović i podseća da je Vučić ranije svoje saborce nazivao kompletnim idiotima, a sad govori da mu je odvratno šta rade ministri.\nIstiče i da su svi predlozi koji dolaze od vlade „idiotluci“, navodeći kao primer ideju o ponovnom uvođenju vojnog roka ili imenovanje pojedinih ministara, poput ministra prosvete, nauke i tehnološkog razvoja, koji je čovek koji s tim nema nikakve veze, niti dana staža u prosveti.\n„Kao Kolumbija, sve podseća na serije o Eskobaru“\nPovodom hapšenja kriminalne grupe na čelu sa Veljkom Belivukom, koju po moći porede sa zemunskim klanom prostorijama „Partizana“, profesori kažu da će se tek videti šta će se dogoditi posle hapšenja.\n„Mene ovo podseća na serije o Eskobaru, ima elemente Kolumbije“, rekao je Teodorović, komentarišući hapšenja kriminalaca, koje je ocenio kao „unutarpartijski obračun“ .\n„To ćemo tek da vidimo, hapšenje ništa ne znači, gledali smo mnoga hapšenja, pa su odjedanput ljudi na slobodi“, rekao je profesor Čupić i podsetio na ranije primere hapšenja, uključujući i ono kada je uhapšen „najveći narko diler“ Kosmajac, pa da je posle bio pušten.\n„Tu treba biti rezervisan, to su neki unutarstranački obračuni“, rekao je Čupić i dodao da ako policija i bezbednosne službe ne znaju ko ulazi u prostorije stadiona, „mi moramo da se zapitamo gde živimo“. „Znaju to oni sve“, rekao je Čupić.\nI Teodorović smatra da je tu država „itekako upletena“, i podsetio da kada je prethodni vođa te ekipe Aleksandar Stanković 2016. godine ubijen, da su fudbaleri Partizana naterani da obuku dresove sa s likom ubijenog kriminalca. „Jel’ to nije znao Vučić, BIA, Vučelić, predsednik Partizana? To je dovoljno da se upale lampice kod časnih ljudi“, ocenjuje i ponavlja:\n„Meni je to slično atmosferi Eskobara koja bila devedsetih, to mi živimo“, kaže.\nVučić – i Supermen i Robin Hud\nPovodom činjenice da je vlast u Srbiji obezbedila velike količine vakcina protiv koronavirusa, sagovornici N1 slažu se da vakcinacija teče dobro i da je treba nastaviti, ali da bi vlast morala da odgovori na pitanja na koji način se vakcine nabaljalju i koliko one koštaju. To, kaže Čupić, mora biti transparentno, da nas neko sutra ne optuži za razne mahinacije, krijumčarenja, i da nemamo predsednika već – Robina Huda.\nTeodorović, sa druge strane, kaže da Vučić „treba da obuče odelo Supermena“ i da je ovo za njega idealna situacija- „da kaže ja sam nabavio sve, ja se borim kao što se borim za Kosovo“…\nVučić, ističe Teodorović, pokazuje, kršeći ovlašćenja da državu Srbiju doživljava kao lični posed i „ovo su idealne situacije za njega“.\nNa pitanje zbog čega EU ne reaguje na brojne zamerke u izveštajima o Srbiji što se demokratije tiče, Čupić kaže da u politici postoje dva moćna pojma – moć i interes, a da je ovde u pitanju da moćnici prate svoj interes. Oni će, dodaje u okviru njihovih država učiniti da sve bude uredno, ali će kada je u pitanju interes spolja, oni će da ga prate i tražiće one ljude u tim zemljama koji će da ispune njihov interes.\n„Ali to ne treba da nas zaustavlja, da kažemo – digla Evropa, da dignemo i mi ruke i kažemo ne možemo ništa. Svi ljudi skloni tim despotskim, tiranskim diktaturama, oni najviše vole ravnodušne građane i nemoćne. Postoje tri antipolitička principa – strah, ravnodušnost i nemoć. I u Srbiji je u ovom momentu većina u tim stanjima“, kaže Čupić.\nOn dodaje da u nikako predstojeće razgovore vlasti i opozicije ne treba nazivati dijalogom, već pregovorima, a da dijalog postoji u uređenim porecima gde imate opoziciju koja je moćna.\n„Ovo što se ovde govori, u uslovima gde je urušena razorena opozicija je jedna velika podvala, i može se nazvati samo pregovorima“, dodaje Čupić.\n„Da bi se pregovori obavili između ovakvog odnosa moći uzurpatora koji je na vlasti, a on je izašao iz ustavnih i zakonskih ovlašćenja, kada imate takvu moć, obavezni su pregovori i izuzetno je važno da se pregovara oko izbornih uslova da bi se oni koliko – toliko poboljšali da sutra, makar u nekom delu, se nešto pomeri da se ne bi zadržala sadašnja neravnoteža“, rekao je Čupić.\n„Opozicija treba da bude ozbiljna i odgovorna, da samo u jednoj tačci budu jedinstveni – za izborne uslove“, naglasio je.\nTeodorović naglašava da misli da bi bitan činilac bio da pregovori imaju nekakav izgled na uspeh – da bude 200.000 ljudi na ulicama Beograda.\n„Pozivam kolonu bosih nogu od decembra pre dve godine – da kada se vode ti pregovori podrže našeg pregovarača…Postoje ljudi koji veruju u drugačiju Srbiju i sa druge strane – uzurpator najgore vrste sa svojim lutkarskim pozorištem i on, kao siledžija po mentalnom sklopu, razume samo kada bude 150.000 ljudi na ulici“, kaže Teodorović.\nČedomir ČupićDušan TeodorovićN1SBBtelekomtelenor


Ruski naučnici prave „brze“ testove za otkrivanje pet opasnih infekcija - Sputnjik Srbija\n02:47 24 Jun 2021\nRuski naučnici prave „brze“ testove za otkrivanje pet opasnih infekcija\nU Rusiji će krajem godine biti napravljeni „brzi“ testovi za otkrivanje pet opasnih infekcija, rekla je potpredsednica vlade Rusije Tatjana Golikova na sastanku sa predsednikom Rusije Vladimirom Putinom i članovima vlade.\nOna je navela da će pomoću ovih testova rezultati ispitivanja na kovid, grip, salmonelu, tuberkulozu i stafilokoke otporne na antibiotike biti gotovi u roku od 60 minuta.\n„Veoma je važno da se, što je najbrže moguće, dobiju informacije o infekciji koja je prisutna i kojom se neko može zaraziti“, pojasnila je Golikova.\nPotpredsednica ruske vlade je navela da je država povećala proizvodnju svih vrsta testova i da je, u slučaju pojave novih sojeva virusa, spremna da prilagodi kapacitete za stvaranje novih sistema.\nRanije je premijer Rusije Mihail Mišustin potpisao nalog da se „Rospotrebnadzoru“ odobri više od 36 miliona evra za proizvodnju testova za otkrivanje virusa korona i dekodiranje njegovih genoma.\nTatjana Golikova, Rusija, ruski naučnici, testovi, infekcija, kovid 19


Dostupno svima - Forma Ideale\nAli, i pre nego što počne razmišljanje o promeni nameštaja, najvažnija stavka u odabiru jeste odnos cene i kvaliteta. U današnje vreme više pažnje obraćamo na stvari koje su nam dostupnije i koje možemo da priuštimo, a koje nam, istovremeno, garatuju pouzdanost u trajanju. Upravo taj odnos cene i kvaliteta proizvoda ključni je faktor prilikom proizvodnje nameštaja u kompaniji Forma Ideale, koja je lider na tržištu nameštaja u Srbiji.\nNameštaj se menja češće, čak i sezonski, dok je kupac u neprekidnoj potrazi za komadima i detaljima kojima će oplemeniti svoj dom.\nBrojna priznanja kojima je kompanija nagradjivana u poslednjih nekoliko godina, prava su ilustracija opredeljenja da Forma Ideale sluša kupce, uvažava povratne informacije i radi na usaglašavanju onoga šta kupac želi u različitom vremenskom periodu.\n– Koliko god da su kupci izbirljivi i da žele da pronađu najbolje za svoj dom, toliko moramo uvek da budemo svesni šire slike, a to je da je cena i dalje veoma bitna u izboru nameštaja. Nije često presudna, ali je ono što privuče kupce, a kad se na cenu doda i kvalitet proizvoda onda je to za današnjeg kupca najbolji izbor. Upravo iz tih razloga nam je važno da u naših 35 salona širom Srbije budemo dostupni svim kupcima u Srbiji, ali i odličan izbor kad je u pitanju odnos cene i kvaliteta. Kad kupcima jednom pokažete da imaju izbor i da su im dostupni visokokvalitetni komadi nameštaja po cenama koje odgovaraju njihovom džepu, stičete njihovo poverenje i uvek vam se vraćaju – saopštavaju iz kompanije Forma Ideale.\nDomaća kompanija koja proizvodi na teritoriji Srbije upravo za svoje kupce može i da ponudi konkuretne cene nameštaja dobrog kvaliteta, koji se baš takav distribuira i u 44 zemlje i na 4 kontinenta.\nLider u proizvodnji nameštaja u jugoistočnoj Evropi.


Radovi na restauraciji kompletirani su od strane Lamborghini Polo Storico odeljenja, ali kompanija je na pravo iznenađenje veoma škrta po pitanju dodatnih informacija. Uprkos tome, oba automobila izgledaju potpuno novo, dok je Islero ofarban u predivnu nijansu zelene boje.\nKada smo kod Islero automobila, on nije preterano poznat i kreiran je između 1968. i 1970. godine. Svega 225 jedinica je kreirano za to vreme, a velika većina njih bile su ulazne varijante opremljene prednje montiranim četvorolitarskim V12 motorom, dobrim za 315 ks. Ova snaga bila je dovoljna da modeli razvijaju 250 km/h.\nEspada, sa druge strane, predstavlja daleko poznatiju liniju, a italijanski brend kreirao je 1.226 jedinica tokom desetogodišnjeg proizvodnog programa. Pored toga što je jedan od najpopularnijih Lamborghini modela svoje ere, Espada je prvi četvorosed ovog brenda takođe i prvi je nuđen sa automatskim menjačem takođe.\nUprkos ovim porodičnim komfornim karakteristikama, Espada je posedovala četvorolitarski V12 motor duplih bregastih osovina i Weber karburatorom. Izlazna snaga motora varirala je po seriji, ali je linija posedovala jedinice dobre za 320 ili 345 ks.


29.07.2020 u 11:23\nEdukativni ARLEMM za stotinu mladih\nArilje – Posle nedavnog otvaranja onlajn koncertima na Cvetnom trgu u Beogradu i multimedijalnom izložbom, ovogodišnji festival umetničke muzike ARLEMM nastavlja svoje aktivnosti. Prekjuče je u Arilju počeo edukativni program te manifestacije, i to u digitalnom formatu. Uključuje više od stotinu mladih polaznika iz Srbije i dijaspore, zahvaljujući mobilnom internetu „Telenor” mreže. Oni će u narednih još šest dana, pod stručnim vođstvom istaknutih profesora, svakodnevno usavršavati znanja i veštine iz umetnosti improvizacije u klasičnoj i džez muzici, kao i iz ekologije, slikarstva, vajarstva i kreativnog pisanja. Individualnu nastavu vode istaknuti pedagozi violine, flaute, klavira i violončela, među kojima su Milutin Mladenović, Natalija Mladenović, Marina Nenadović, Milica i\n21.07.2020 u 14:47\nŠtab zabranjuje „Nišvil”\nGradski štab za vanredne situacije grada Niša doneo je naredbu kojom se zbog aktuelne epidemiološke situacije sa korona virusom zvanično zabranjuje održavanje internacionalnog džez festivala „Nišvil” i Festivala glumačkih ostvarenja domaćeg filma „Filmski susreti”, koji su planirani za avgust, prenosi Tanjug. Direktor „Nišvila” Ivan Blagojević, koji je nedavno izjavio da će 1. avgusta biti doneta odluka da li će se „Nišvil” održati sa publikom ili bez nje, kaže sad za Tanjug da će ostati pri odluci da 1. avgusta objave da li će se festival održati onlajn u zakazanom terminu od 7. do 16. avgusta ili sa dozvoljenim brojem posetilaca od 10. do 13. septembra. On ističe da razume odluku Štaba da zabrani održavanje zbog publike, ali to ne znači da festival ne može da se održi onlajn\n20.07.2020 u 11:58\nOdloženi „Birfest” i „Belgrade Music week”\nFestivali koji se održavaju u okviru klaud platforme – „Birfest” i „Belgrade Music week” – odloženi su zbog pogoršanja epidemiološke situacije izazvane pandemijom kovida 19 u Beogradu, saopštili su organizatori. Oni su istakli da će svoje posetioce blagovremeno obavestiti o novom datumu održavanja festivala, a odluka će biti doneta isključivo na osnovu preporuka nadležnih institucija.\n17.07.2020 u 22:00\nFilmski festival u Kanu odabrao je za svoj program „Kan klasik” srpski film „Ko to tamo peva” u režiji Slobodana Šijana i produkciji beogradskog Centar filma, saopšteno je iz Jugoslovenske kinoteke. Tako kultni Šijanov klasik, proglašen za najbolji srpski i jugoslovenski film, stiže ponovo u kanski program 40 godina posle premijere na najprestižnijem svetskom filmskom festivalu na kom je osvojio nagradu publike. S obzirom na to da Kanski festival ove godine zbog pandemije virusa korona nije održan u svom tradicionalnom terminu i obliku, odabrani filmovi za ovaj program, a među njima i digitalna restaurisana verzija filma „Ko to tamo peva“, biće prikazani u okviru Limijer festivala u Lionu u oktobru i „Rencontres Cinématographiques de Cannes u novembru 2020. godine. „Kan klasik”\n17.07.2020 u 13:32\nARLEMM otvoren na Cvetnom trgu\nOvogodišnji festival ARLEMM otvoren je preksinoć koncertnim dešavanjem bez publike na Cvetnom trgu u Beogradu. Tu su nastupili gudački kvartet Škole za muzičke talente iz Ćuprije, solista na gitari Milun Šunjevarić i kantautorka i pijanistkinja Katarina Pejak. Organizatori naglašavaju da je ovaj događaj, prvi onlajn festival klasične muzike u našoj zemlji, emitovan na „Telenorovom” jutjub kanalu. Ujedno je otvorena i izložba „ARLEMM – Umetnički karavan” autora Milice Đorđević i Nemanje Đorđevića, koju posetioci mogu da pogledaju do 2. avgusta na Cvetnom trgu. To su samo prvi u nizu događaja ovog leta širom Srbije u organizaciji manifestacije ARLEMM uz prenose putem „Telenor” mreže, navode organizatori. – Smatrali smo da je naša dužnost da ljudima pružimo dozu umetnosti koja će nam\n15.07.2020 u 14:00\nFestival ARLEMM na Cvetnom trgu i onlajn\nArilje – Ariljska letnja muzička manifestacija (ARLEMM), festival umetničke muzike koji je okupljajući mlade talente, predavače i poznate izvođače u prepoznatljivom ambijentu Arilja tokom minulih 10 leta utisnuo osobeni pečat u kulturni život Srbije, ni ove nepovoljne godine neće prekinuti tu svoju vrednu misiju. Ali na način prilagođen prilikama i ovog puta u glavnom gradu. Biće to, najavljuju organizatori iz Udruženja „Muzikus”, ARLEMM u Beogradu – prvi onlajn festival klasične muzike u našoj zemlji. Početak i otvaranje mu je večeras u 21 čas na beogradskom Cvetnom trgu i biće prikazan onlajn na „Telenorovom” jutjub kanalu. – Tada će se koncertnim dešavanjem bez publike na Cvetnom trgu predstaviti gudački kvartet Škole za muzičke talente, mladi solista na gitari Milun Šunjevarić i\nRegistrovano 276 novozaraženih koronavirusom, na respiratorima 118


Tanjug 16. maja 2022. 14:41\nBEOGRAD – Skoro polovina preduzeća u EU investiralo je u digitalizaciju kao odgovor na kovid 19 i digitalna preduzeća su u pandemiji prošla bolje od nedigitalnih, jer su iskoristila krizu kao priliku da ubrzaju digitalizaciju, objavila je Evropska investiciona banka.\nOna su u proseku bila produktivnija i inovativnija, beležila su brži rast i isplaćivala veće zarade, navedeno je u novom izveštaju EIB-a „Digitalizacija u Evropi 2021-2022: Dokazi iz istraživanja EIB o investicijama“.\nMeđu preduzećima u EU 26 odsto nije investiralo u digitalnu transformaciju i njima je potrebna veća podrška da bi održala konkurentnost i izbegla zaostajanje tokom privrednog oporavka.\nNa drugom kraju, 61 odsto preduzeća u EU već je usvojilo napredne digitalne tehnologije.\nTakođe, 46 odsto preduzeća u EU navelo je da je tokom krize kovida 19 preduzelo mere za povećanje digitalizacije, u poređenju sa 58 odsto preduzeća u SAD.\nPored toga, udeo preduzeća koja koriste napredne digitalne tehnologije veći je u SAD (66 odsto) nego u EU (61 odsto). Udeo kompanija u EU koja u svom poslovanju primenjuju napredne tehnologije kao što su 3D štampa, robotika ili internet stvari ostao je uglavnom na sličnom nivou od 2020. godine dostigavši 61 odsto u 2021.\n„Tokom pandemije digitalna transformacija je često bila presudna za opstanak preduzeća i ubrzala je transformaciju evropske privrede“, rekao je potpredsednik EIB Rikardo Murinjo Feliks.\nU 2021. godini, Finska i Malta su bile dve najviše digitalizovane zemlje, a slede Danska, Austrija, Holandija i Švedska. Najuspešnije zemlje EU u pojedinim oblastima digitalizacije bile su: Češka po korišćenju naprednih digitalnih tehnologija, Finska po digitalnoj infrastrukturi i primeni formalnog strateškog praćenja poslovanja, koje je pokazatelj upravljačkih praksi, Austrija po usvajanju digitalizacije tokom pandemije korona virusa, Kipar po investicijama u softver i podatke i Švedska po ulaganjima u obuku zaposlenih.


Katalonija počela odvajanje od Španije - 27.07.2016, Sputnik Srbija\nUŽIVO Srpkinje ponovo u problemu\nKatalonija počela odvajanje od Španije\nParlament Katalonije je podržao zaključke komisije koja je proučavala proces odvajanja regiona od Španija. 27.07.2016, Sputnik Srbija\nevropa, vesti, španija, katalonija\n22:04 27.07.2016 (Osveženo: 22:39 27.07.2016)\n© AP Photo / Emilio MorenattiPristalice otcepljenja Katalonije u Barseloni\nParlament Katalonije je podržao zaključke komisije koja je proučavala proces odvajanja regiona od Španija.\nKatalonija koristi svoj trenutak\n11 Januar 2016, 19:10\nZaključke komisije je podržalo 72 poslanika koji predstavljaju separatističku partiju „Zajedno za ’da’“ i „Kandidature narodnog jedinstva“. Protiv komisije je glasala koalicija „Da, to je moguće“ koju podržava partija Podemos. Centristi iz partije „Građani“, „Narodne partije“ i socijalisti bili su uzdržani.\nKomisija je odredila rokove dobijanja nezavisnosti Katalonije i ukazala na jednostrani mehanizam demokratske procedure, uključujući referendum za novi Ustav.\nŠpanska vlada će podneti žalbu na odluku parlamenta Katalonije ustavnom sudu Španije.\nIzlazak Katalonije iz sastava Španije podržava 47,7 odsto stanovnika regiona, dok je protiv 42,4 odsto.\n06:40Uživo: Košarkašice protiv Amerike žele do čuda i plasmana u finale\n06:38UŽIVO Srpkinje ponovo u problemu


Protest zbog potpisivanja ugovora za "Beograd na vodi"\nPočetna Članci U fokusu Beograd na vodi Protest zbog potpisivanja ugovora za "Beograd na vodi"\nUgovor o zajedničkom ulaganju u projekat “Beograd na void” potpisali su danas u Beogradu predstavnici Vlade Srbije, kompanije “Igl hils” iz Ujedinjenih Arapskih Emirata (UAE) i preduzeće "Beograd na vodi".\nPrema podacima dostavljenim medijima, ugovorom je predviđeno da “Igl Hils” obezbedi 300 miliona evra za finansiranje projekta, i to pola u formi kapitala, a pola kroz zajam u formi pozajmice osnivača. Srbija će, kako je objašnjeno, u preduzeću “Beograd na vodi” biti vlasnik 32 odsto kapitala, a partner iz UAE preostalih 68 odsto. Tokom ceremonije potpisivanja ugovora, ispred zgrade “Geozavoda” okupilo se nekoliko stotina građana koji su u organizaciji Inicijative “Ne da(vi)mo Beograd” protestovali zbog ovog događaja. Transparentima “Ne da(vi)mo Beograd”, “Beograd neće buržujski kvart na vodi”, kao i velikom figurom žute patke, protivnici projekta “Beogad na vodi” pokazali su svoje nezadovoljstvo. "Ovde se menjaju zakoni, urbanistički planovi, a sve zbog interesa stranog investitora. Nastavićemo sa organizovanjem ovakvih akcija - možda i do referenduma”, rekao je Dobrica Veselinović iz Inicijative "Ne da(vi)mo Beograd".\nProtest su podržali i radijski voditelj Igor Brakus, profesorka Srbijanka Turajlić, pozorišni kritičar Ivan Medenica, predsednik Nove Stranke Zoran Živković i drugi. Istovremeno, ispred zgrade “Geozavoda” okupilo se i stotinak građana koji podržavaju realizaciju projekta “Beograd na vodi”. Neki od tih građana su ekipi Istinomera kazali da su “došli spontano kako bi pružili podršku premijeru Vučiću”. Nekoliko minuta pre nego što će delegacije početi da izlaze iz zgrade “Geozavoda”, na kružnom toku su parkirana dva tramvaja koja su zaklonila demonstrante. Prema pisanju Blica, to je potvrdio i vozač jednog od tramvaja, koji je rekao da mu je "naređeno da tu stane".\n“Beograd na vodi” gradiće se 30 godina! Inače, u dokumentaciji dostavljenoj medijima navodi se da je predviđeno da projekat “Beograd na vodi” traje maksimalno 30 godina, a da polovina mora biti završena u prvih 20 godina. Na pitanje novinara kada će biti objavljen ugovor, gradonačelnik Siniša Mali je rekao da će to biti učinjeno “čim ugovor bude pravosnažan”. “Potrebno je da ugovor vidi i Komisija za zaštitu konkurencije, ali sigurno je da Vlada Srbije i grad Beograd ništa ne kriju i da nema tajnih ugovora”, rekao je gradonačelnik Mali. Kako se navodi u dokumentaciji, predviđeno je i da arapski partneri odobre Srbiji zajam od 90 milona evra za preseljenje železničkih objekata iz Savskog amfiteatra, kao i 40 miliona evra za završetak eksproprijacije zemljišta. A Vladimir Vučković, član Fiskalnog saveta, u današnjem intervjuu Istinomeru izjavio je da javne finansije Srbije ne mogu da podnesu ovolike troškove eksproprijacije, kao i da Srbija trenutno za ovaj projekat može da podnese trošak od najviše nekoliko stotina miliona dinara.\nBeograd na vodiNe da(vi)mo BeogradIgl hilsUjedinjeni Arapski EmiratiZakon o eksproprijacijileks specijalis\nMediji o "Savamali" izveštavali neujednačeno i sa opadajućim interesovanjem


RT: „Zašto dopuštate da vas SAD maltretiraju“: Zarif evropskim zemljama zbog tenzija oko nuklearnog sporazuma\nIzvor: Vostok.rs, 15.Jan.2020, 15:30\nIranski ministar spoljnih poslova Džavad Zarif je kritikovao odluku evropskih zemalja da se pokrene istraga o navodnom nepoštovanju nuklearnog sporazuma s Iranom, postavljajući pitanje zašto dozvoljavaju „maltretiranje“ od strane Sjedinjenih Američkih Država, koje su jednostrano napustile sporazum. Tokom međunarodne konferencije u Nju Delhiju, iranski ministar spoljnih poslova Mohamad Džavad Zarif je upitan o sudbini nuklearnog sporazuma iz 2015. godine. Sporazum je krenuo nizbrdo u maju 2018. godine, kada su ga SAD jednostrano napustile, te zatim ponovo uvele sveobuhvatne sankcije, naglašavajući da će vršiti „maksimalni pritisak“ na Iran. Evropska trojka (Nemačka, Velika Britanija i Francuska) u utorak je saopštila da pokreće istragu nakon što je Iran saopštio da će preći ograničenja u obogaćivanju uranijuma, nakon ubistva jednog od njegovih najboljih vojnih komandanata tokom napada američkih bespilotnih letelica početkom ovog meseca. "Oni kažu: `Mi nismo odgovorni za ono što su učinile SAD`. U redu, ali vi ste nezavisne zemlje", rekao je Zarif.\n"Evropa, EU je najveća svetska ekonomija. Pa zašto dopuštate Sjedinjenim Američkim Državama da vas maltretiraju?"\nNa pitanje o sudbini sporazuma iz 2015. godine, iranski ministar je uverio da "nije mrtav". Pre nego što je pokrenuta istraga, premijer Velike Britanije Boris Džonson pozvao je da se nuklearni sporazum iz 2015. godine zameni onim što je nazvao "Trampovim sporazumom", dobijajući oduševljeni odgovor američkog predsednika. Ali, Teheran u potpunosti odbacuje predlog. U sredu je iranski predsednik Hasan Rohani kritikovao premijera Velike Britanije zbog predloga da "stave na stranu nuklearni sporazum i sprovedu Trampov plan u djelo", ističući da "Tramp nije učinio ništa osim što je prekršio međunarodne sporazume i zakone".\n"Izaberite pravi put. Pravi put je povratak nuklearnom sporazumu."\nPrema odredbama sporazuma iz 2015. godine, Iran je pristao da umanji domaći nuklearni program u zamenu za ukidanje sankcija. Nakon objave da Iran ukida obaveze iz sporazuma, iz Teherana je saopšteno da se obogaćivanje uranijuma radi zbog nekih "tehničkih potreba" i da nema nikakve veze sa razvojem nuklearnog oružja. Iran je takođe obećao da će ostati u kontaktu s Međunarodnom agencijom za atomsku energiju koju predvode UN, a čiji inspektori svoj posao obavljaju u uobičajenom režimu. Pošto je evropski trio pokrenuo istragu o poštovanju sporazuma, po najgorem scenariju za Iran, moglo bi se desiti da Savet bezbednosti UN odluči da ponovo uvede neke sankcije. Kako je saopštilo Ministarstvo spoljnih poslova Irana, Islamska Republika će pružiti "ozbiljan i čvrst" odgovor na bilo kakvu "destruktivnu inicijativu" koju preduzme bilo koji potpisnik sporazuma, ali da će pozdraviti mere "dobre vere" da se sporazum spasi. Izvor: Vostok / RT\nVostok.rs: RT: Evropa se povinovala američkom siledžiji rasprodajući nuklearni sporazum da bi izbegla Trampove carine - Zarif\nZarif: Evropljani podlegli prijetnjama SAD\nIzvor: Radio Slobodna Evropa, 16.Jan.2020, 10:49\nIranski ministar spoljnih poslova Mohamad Džavad Zarif rekao je danas da su tri evropske zemlje podlegle prijetnjama SAD da će im uvesti nove carine i zbog toga aktivirale mehanizam za rješavanje nuklearnog spora sa Teheranom. Pokretanje ovog procesa može da dovede do uvođenja novih sankcija Ujedinjenih...


Situacija u regionu gora nego pre pet godina\nBeta 11. decembra 2015. 13:20\nU regionu je situacija gora danas nego pre pet godina, manje je demokratije, vladavine prava, a sloboda medija i izražavanja ugrožene su više nego ranije, ocenili su predstavnici Igmanske inicijative u Beogradu.\n„To je nešto to treba da nas zabrine, što treba da menjamo i što treba da utiče na političare u regionu“, kazao je jedan od autora danas predstavljene studije „Dvadeset godina Dejtonskog sporazuma“ i profesor Fakulteta političkih nauka u Beogradu Jovan Teokarević.\nOn je ocenio i da je u regionu manje tolerancije, naročito prema političkim institucijama.\n„Ugrožene su i bazične vrednosti. Nije samo Srbija nazadovala po pitanju slobode izražavanja i medija, sličan trend je i u regionu“, naveo je profesor.\nPrema njegovim rečima,primećen je i novi trend porasta protesta zbog nezakonitih radnji koje su mnoge vlade u regionu preduzimale.\n„Evropska unija ponekad i previše interveniše kada je reč o protestima, posebno u Makedoniji, ali osnovna odgovornost za izlazak iz krize mora da bude na nacionalnim akterima“, dodao je Teokarević.\nKako je naveo, iako je evropska perspektiva danas dalja nego pre 15 godina, ipak i dalje postoji značajna transformativna moć Evropske unije kada su u pitanju pregovori Beograda i Prištine.\n„Ako ima neke pozitivne stvari, to je da su problemi nas u regionu zajednički sa Evropom i svetom, za razliku od problema pre deset godina koji su bili karakteristični samo za nas“, kazao je profesor.\nKopredsednik Igmanske inicijative u Srbiji Aleksandar Popov ocenio je da je u regionu ostalo „gomila pitanja koja opterećuju odnose u regionu“.\nStudija „Dvadeset godina Dejtonskog sporazuma“ biće sutra predstavljena u Sarajevu, gde će govoriti i drugi autor i profesor Fakulteta političkih nauka u Sarajevu Nerzuk Ćurak.


Opština sa perspektivom | Palelive.com\nPočetna Regija Trnovo Opština sa perspektivom\nTRNOVO – Načelnik opštine Trnovo Dragomir Gagović rekao je danas da ova lokalna zajednica nudi dobre uslove za život i da ima perspektivu, te da će za projekte u ovoj godini biti utrošeno 1,6 miliona KM.\nNakon sastanka sa predsjednikom Vlade Republike Srpske Radovanom Viškovićem, Gagović je rekao da je premijera upoznao o problemima ove lokalne zajednice, posebno o odlasku stanovništva, u ratu uništenoj infrastrukturi, privrednim kapacitetima i stambenom fondu, te naporima lokalne zajednice da se krene naprijed.\n“Mislim da smo na putu da mnoge stvari popravimo i da je mnogo bolje stanje nego što je bilo”, rekao je Gagović.\nOn je naglasio da se rađanje djeteta na području ove opštine stimuliše sa 1.000 KM, sklapanje braka sa 500 KM, koliko se izdvaja i za svako dijete upisano u prvi razred osnovne škole.\n“Danas smo, na sreću, imali 10 prvačića, za razliku od prošle godine kada su bila samo dva upisana u prvi razred”, naveo je Gagović i istakao da su u Trnovo doselile dvije porodice iz Srbije, od kojih jedna sa petoro djece.\nNačelnik Trnova rekao je da je naporima opštine u prošloj godini zaposlen određen broj radnika u četiri manja pogona za preradu drveta i jednoj firmi koja se bavi uzgojem ribe.\n“Imamo planove i jasne ciljeve i mislim da ćemo ih uz pomoć Vlade sve ostvariti”, naglasio je Gagović i podsjetio da je opština Trnovo u znak zahvalnosti za dobru saradnju sa rukovodstvom Srpske dodijelila povelje zaslužnih građana srpskom članu Predsjedništva BiH Miloradu Dodiku i predsjedniku Srpske Željki Cvijanović.\nNaglasivši posebno dobru saradnju sa Vladom Srpske, načelnik Trnova rekao je da je premijera Viškovića danas upoznao o strogo namjenskom utrošku sredstava koje je opština dobila od Vlade.\nPrema Gagovićevim riječima, opština Trnovo za projekte u ovoj godini utrošiće 1,6 miliona KM.\n“Kroz centar Trnova urađeno je 1.200 metara asfalta, na Jahorini smo uložili sredstva za dvije saobraćajnice, kao i za 700 metara novog vodovoda, urađen je put u Kijevu, kanalizaciona mreža u dijelu Trnova, popravljen put do sela Klanac, a ovih dana uz pomoć `Šumarstva` radimo na popravci puta do Ulobića”, naveo je Gagović.\nPrema njegovim riječima, cilj opštinskih vlasti u narednom periodu biće održivo zapošljavanje, a kao jedan od mogućih projekata najavio je otvaranje staračkog doma u mjesnom Domu zdravlja koji je nekada služio kao bolnički stacionar.\nOn je naveo da opština Trnovo ima dobru saradnju sa istoimenom opštinom u Federaciji BiH, za koju je naveo da ima znatno veći budžet zbog prodaje zemlje na Bjelašnici.\nPrethodni članakVišković: Povećan broj prvačića znači rast i razvoj Srpske\nNaredni članakU prvi razred upisano 167 učenika


Društvo Archives - Stranica 44 od 45 - Portal Pasaž\nOsobe sa invaliditetom radno angažovane u Kancelariji za mlade u Sevojnu\nPosted: 11. septembra 2015. u 02:39 / Društvo, Vesti\nU okviru Javnih radova Nacionalne službe za zapošljavanje u Užicu, zahvaljujući projektu Kancelarije za mlade u Sevojnu, tromesečni posao je dobilo šest osoba sa invaliditetom. Troje osoba iz Užica i troje iz Sevojna, rade na pravljenju baze podataka osoba sa invaliditetom. Sa radom su počeli 1.septembra u prostorijama Kancelarije za mlade u kojima imaju svu […]\nPosted: 8. septembra 2015. u 14:39 / Društvo, Vesti\nZahvaljujući zalaganju Bojane Otašević i Tanje Milovanović, u avgustu 2014. godine u Sevojnu su počeli sa radom Kancelarija za mlade i Omladinski klub. Simbolično, datum osnivanja se poklapa sa Međunarodnim Danom mladih. Bojana je diplomirala srpski jezik i književnost, Tanja je inženjer informatike i obe su članovi Veća opštine Sevojno. Njihova vizija omogućila je omladini […]\n„Korak ka jednakosti” Narodne biblioteke Užice predstavljen u Međuopštinskom savezu slepih i slabovidih\nPosted: 8. septembra 2015. u 00:36 / Društvo, Vesti\nU Međuopštinskom savezu slepih i slabovidih u Užicu u ponedeljak 07. septembra predstavljen je projekat „Korak ka jednakosti” Narodne biblioteke Užice koji je sufinansiran od strane Ministarstva kulture i informisanja. Na dogovoru o realizaciji projekta između Narodne biblioteke Užice i Saveza slepih bilo je prisutno članstvo ovog Udruženja a ispred Narodne biblioteke govorila je autor […]\nOno kad u srce staviš svoj grad: Milan Mijailović i „Lučani u srcu”\nPosted: 7. septembra 2015. u 11:13 / Društvo, Vesti\nLeto je obično vreme kada se gase kulturne aktivnosti po institucijama zbog godišnjih odmora, raspusta te građani koji ne putuju nigde kao i oni čiji je odmor vezan za kratak vremenski period ili jednostavno ne zaju šta bi sa sobom po letnjim vrućinama ostaju uskraćeni za kvalitetno provedeno slobodno vreme. Da ne bude tako, pokazalo […]\nPoziv na učešće u organizovanju programa Kluba mladih u Požegi\nPosted: 3. septembra 2015. u 19:14 / Društvo, Vesti\nU prostoru nekadašnjeg Doma vojske ( preko puta Osnovnog sud i restorana Blagaja) u Požegi , počeo je sa radom Klub mladih. Radno vreme kluba je radnim danom od 8–15 časova , utorkom i četvrtkom od 18–22 a Klub će raditi po potrebi vikendom ali i češće i duže zavisno od potreba. Kancelarija za mlade […]\nPosted: 2. septembra 2015. u 23:34 / Društvo, Vesti\nU želji da bolje upoznamo nekoga ko spada u grupaciju osoba sa invaliditetom, razgovarali smo sa Ognjenom Nikolićem iz Sevojna. Ognjen ima dvadeset dve godine, završio je ekonomsku školu i zaposlen je u preduzeću Budućnost d.o.o. u Sevojnu. Otac Milisav već desetak godina radi u Rusiji, kod kuće može da bude samo kada mu to […]


Posebni šalteri tokom dva dana podizanja penzija u poslovnicama Hipotekarne banke :: Hipotekarna Banka\nPosebni šalteri tokom dva dana podizanja penzija u poslovnicama Hipotekarne banke\nčetvrtak , 15. april 2021.\nHipotekarna banka će, u susret isplati penzija, dva dana u toku mjeseca u svojim filijalama imati otvoren poseban šalter za penzionere.\nSvojim uslugama banka iskazuje posvećenost svojim klijentima, a ovog puta posebna pažnja rezervisana je za najosjetljiviju populaciju u toku pandemije COVID–19, pripadnike trećeg doba, ali i ostalim klijentima kojima će takođe biti smanjeno čekanje u redu tokom isplate penzija.\nSvakog mjeseca, dva dana, u periodu isplata penzija, u 15 poslovnica Hipotekarne banke širom Crne Gore (osim u poslovnicama u TC Delta City, Donjoj Gorici (Alliance), Danilovgradu, Portonovom i Porto Montenegru, gdje tehnički nije izvodljivo) biće funkcionalni posebno označeni šalteri, samo za penzionere.\nPripadnicima trećeg doba biće omogućeno da na najsigurniji i najbrži način podignu svoju penziju, i da shodno važećim antipandemijskim mjerama što manje borave u zatvorenom prostoru filijale, a ostalim klijentima skratiće vrijeme čekanja.\nImajući u vidu složenu epidemiološku situaciju i potrebu da vodimo računa o zdravlju naših dragih penzionera, odlučili smo da im posvetimo posebnu pažnju i olakšamo podizanje penzija uz skraćeno vrijeme čekanja.\n“Sa zadovoljstvom mogu reći, penzioneri će imati odvojen šalter rezervisan za podizanje penzija koji će i biti posebno označen. Takođe, u danima podizanja penzija, imaće prioritet i na drugim šalterima, kako bi se što manje zadržavali u zatvorenim prostorima. Nastavićemo da budemo posvećeni i da vodimo brigu o svim klijentima naše banke, a naročito o našim penzionerima” -istakao je Batrić Janjić, direktor filijale Nikšić.


1952 Novembar - Rodjendan.net\nPozicija: Rodjendan.net > 1952 > Novembar >\nOd početka meseca Novembar 1952. prošlo je oko 811 meseci (811). Prvi dan ovoga novembar meseca je bio Subota (44. nedelja u godini) a poslednji dan je pao na Nedelja (48. sedmica). Novembar je u 1952. godini imao 30 dana od kojih je 5 nedelja. Na dnu stranice možete pogledati kalendar za Novembar 1952.\nDogađaji u mesecu Novembar 1952.\nU našoj bazi podataka smo našli 9 događaja iz meseca Novembar 1952.\n• 1 Novembar 1952. (Kategorija: Događaji), SAD na Maršalskim ostrvima izvršile probu prve hidrogenske bombe.\n• 1 Novembar 1952. (Kategorija: Rođenja), Bora Đorđević, Riblja Čorba, srpski rok pevač i pisac\n• 1 Novembar 1952. (Kategorija: Rođenja), Lari Flint, američki izdavač.\n• 11 Novembar 1952. (Kategorija: Događaji), Džon Mulin i Vejn Džonson u Los Anđelesu su prvi put prikazali svoj izum - video rekorder.\n• 12 Novembar 1952. (Kategorija: Smrti), Aleksandar Lifka, osnivač prvog bioskopa u Jugoslaviji. (*1880.)\n• 19 Novembar 1952. (Kategorija: Događaji), Velika Britanija je na ostrvima Monte Belo pored severozapadne obale Australije isprobala prvu atomsku bombu.\n• 20 Novembar 1952. (Kategorija: Događaji), Prvi zvanični putnički let preko Severnog pola iz Los Anđelesa u Kopenhagen.\n• 25 Novembar 1952. (Kategorija: Događaji), U Londonu je prvi put izvedena "Mišolovka" Agate Kristi, pozorišni komad koji se i danas prikazuje u pozorištima širom sveta. U londonskom pozorištu Sent Martin neprekidno se izvodi već 50 godina.\n• 29 Novembar 1952. (Kategorija: Događaji), Korejski rat: Američki predsednik Dvajt Ajzenhauer ispunjava obećanje iz kampanje time što putuje do Koreje da bi video šta može da se učini da se prekine konflikt.\nKalendar za Novembar 1952.


Helga Šmid i Hašim Tači (Foto Kancelarija pedsednika Kosova)\nKako se navodi u saopštenju Predsedništva Tači i sekretarka Šmid razgovarali su o poslednjim dostignućima Kosova u konstantnim reformama i u skladu sa evropskom perspektivom Kosova.\n„Uspešni lokalni izbori i polaganje zakletve sudija i tužilaca iz nevećinske zajednice poslednji su veliki koraci Kosova“, rekao je Tači.\nOn je dodao da Kosovo nastavlja reforme u politici, vladavini prava i privredi, kako bi brže napredovalo prema Evropskoj uniji.\nGovoreći o Kosovu u regionu, predsednik je rekao da je Kosovo izgradilo dobre odnose sa svima i dodao da dijalog između Kosova i Srbije treba da služi pomirenju između dve zemlje.\n„Dijalog treba da postane proces pomirenja, prijateljstva i dobre međususedske saradnje između Kosova i Srbije“, kazao je on.\nGeneralna sekretarka Šmid rekla je da EU ostaje posvećena prijemu zapadnog Balkana pod njeno okrilje i pozvala je da se intenziviraju napori za reformama u svim sektorima.


Vlada RS odbacila prijedlog Evropske komisije o podjeli BiH na pet ekonomskih regija\nVlada Republike Srpske odbacila je na današnjoj sjednici održanoj u Banjaluci, prijedlog Evropske komisije o podjeli Bosne i Hercegovine na pet ekonomskih regija.\nPrijedlog Evropske komisije da se Bosna i Hercegovina, u ekonomskom pogledu, podjeli na sjeverozapadnu,s jeveroistočnu, centralnu, sarajevsku i hercegovačku regiju je neprihvatljiv za Republiku Srpsku. Saopštio je ovo danas u Banjaluci, nakon sjednice entitetske Vlade, ministar za ekonomske odnose i koordinaciju, Jasmin Seferović naglašavajući da je Evropska komisija predložila ovakvo rješenje u okviru projekta EURED, odnosno, podrške regionalnom razvoju Bosne i Hercegovine, koji egzistira još od marta 2003.godine.\n»Vlada Republike Srpske ne može prihvatiti jednostrano utvrđen model ekonomskih regija u Bosni i Hercegovini. Vlada traži da se zaustavi implementacija projekta dok se ne usaglase vlade entiteta i Brčko distrikta. Regioni ne smiju sa unutrašnjeg, političkog i ekonomskog aspekta biti međusono konfliktni niti konkurentni u ekonomskom sistemu države u u kojoj se uspostvljaju a postojeći model upućuje na to. Trebamo imati u vidu da nametnuta ili institucionalno nepotvrđena rješenja mogu izazvati veliku štetu.«\nOvim povodom,Vlada Republike Srpske je preporučila opštinama iz ovog entiteta da se ne uključuju u projekte Evropske komisije bez prethodne koordinacije sa Vladom a u cilju objedinjavanja aktivnosti na nivou Republike Srpske.


GORSKA SLUŽBA SKIDA LEDENICE I U BORU - MEDIJA CENTAR BOR );\nGORSKA SLUŽBA SKIDA LEDENICE I U BORU\nSlučaj devojčice u Boru koja, „videvši spasioce i vatrogasce pod opremom i sve sa cepinima u rukama prestravljena odbila je da ih pusti da prođu kroz stan” javlja Tanjug.\nGorska služba spasavanja (GSS) Srbije se preko svojih stanica i mobilnih timova uključila u akciju skidanja ledenica u Beogradu, Boru i Zaječaru.\nU saradnji sa vatrogasnim jedinicama uklanjane su ledenice koje su pretile građanima, a tročlani tim GSS iz stanice u Boru nastaviće i sledećih dana saradnju sa vatrogascima na najkritičnijim mestima u Boru i Zaječaru, navedeno je u saopštenju.\nU Beogradu će dva tima GSS nastaviti sa dežurstvom u vatrogasnoj stanici u ulici Mije Kovačevića, odakle će kretatati na teren po pozivu građana.\nStanice i mobilni timovi GSS u Boljevacu, Knjaževacu, Kruševacu, Čačaku, Novom Sadu i Užicu su od početka vremenskih neprilika u pripravnosti i pritiču u pomoć građanima u situacijama gde druge službe ne mogu biti od pomoći, uz saradnju na dnevnom nivou sa Sektorom za vanredne situacije i lokalnim kriznim štabovima.\nU saopštenju se ukazuje na slučaj devojčice u Boru koja, „videvši spasioce i vatrogasce pod opremom i sve sa cepinima u rukama prestravljena odbila je da ih pusti da prođu kroz stan“.\nNavodi se i slučaj starice „koja, posle uklanjanja bloka od skoro jednog kubnog metra leda koji visi između krova i terase, moli spasioce da se popnu i na krov, zakrpe i pričvrste oluk koji već dugo čeka na opravak“.\nRedovno dežurstvo GS S na Kopaoniku, Zlatiboru i Staroj planini se rutinski sprovodi već godinama uz odličnu saradnju sa JP Skijališta Srbije.\nGS S je dobrovoljna i neprofitna organizacija sa dugom tradicijom rada na teritoriji Republike, a danas broji između 100 i 150 aktivnih spasilaca raspoređenih po Srbiji, različitih kategorija i specijalnosti.\nPo Zakonu o vanrednim situacijama GS S Srbije je pripala obaveza da spasava sa nepristupačnih terena, bilo da se radi o podzemlju, planini ili posebnim uslovima u urbanim sredinama. GS S je punopravni član Republičkog štaba za vanredne situacije.


Tip dana: Brest – Smoleviči: Prošlogodišnji šampion kreće u pohod na novu titulu! – Kladjenje.rs\nHomeTip DanaTip dana: Brest – Smoleviči: Prošlogodišnji šampion kreće u pohod na novu titulu!\n20 Marta, 2020 Vlajko Tip Dana 0\nI u petak je naravno izuzetno slaba ponuda zbog svetske epidemije, i zapravo jedina liga koja se igra je beloruska, pa smo shodno tome za vas opširnije analizirali meč između Bresta i Smoleviča. Duel između ove dve ekipe je zakazan za 16 časova.\nBrest: Može li ova ekipa do nove titule?\nFudbaleri Bresta su prošle sezone mimo svih očekivanja došli do šampionske titule u beloruskom šampionatu i to pošto su na kraju imali pet bodova viška od drugoplasiranog BATE Borisova koji je svakako bio glavni favorit za naslov prvaka.\nKada se sve sabere i oduzme mora se priznati da je Brest čitave sezone igrao izuzetno dobro, iako su imali manju krizu rezultata negde sredinom šampionata, ali su se na sreću svih navijača ove ekipe veoma brzo vratili u pobednički ritam.\nOno što je vrlo verovatno ovoj ekipi i donelo dugo očekivanu titulu su fantastične partije na gostovanjima gde je Brest na petnaest odigranih mečeva ostvario čak dvanaest pobeda i samo tri remija, bez poraza, što je zaista fantastičan podatak. Slično je ova ekipa igrala i na domaćem terenu gde su ostvarili pobedu manje nego na gostovanjima, isti broj remija, ali i jedan poraz i to od Dinamo Minska kada je bilo 1:2.\nIpak, Brest se ovoj ekipi revanširao za taj poraz i to u poslednjem kolu kada su slavili sa 1:3 i tako na najlepši mogući način završili šampionat koji je i te kako bio uspešan.\nSvakako je da će fudbaleri Bresta učiniti sve što je u njihovoj moći da odbrane titulu šampiona, ali je utisak da to neće biti nimalo lak zadatak zbog činjenice da BATE Borisov ima još veći motiv da se vrati na tron.\nSmoleviči: Ulazak u prvu ligu je ogroman uspeh!\nSmoleviči su prošle sezone uspeli da dođu do plasmana u prvu ligu Belorusije što je svakako bio primarni cilj za prošlu sezonu, koja je zbog toga bila i uspešna iako nije sve izgledalo najbolje na startu šampionata. Naime, na startu prošle sezone je ova ekipa imala velikih problema, ali su zato tokom prvenstva dosta popravili svoju formu, i slobodno možemo reći da je Smoleviči pružao sve bolje partije kako se prvenstvo bližilo kraju.\nSigurno je da to najbolje potvrđuje i podatak da je ova ekipa završila šampionat na drugom mestu koje im je donelo direktan plasman u prvu ligu, i to pošto su na kraju imali čak osam bodova prednosti od trećeplasiranog Ruha, koji je morao da se zadovolji sa baražom, ali su na sreću na kraju i oni uspeli da dođu do plasmana u najkvalitetniji rang beloruskog fudbala.\nTreba svakako napomenuti da je i Smoleviči pružao fantastične partije na gostovanjima gde su doživeli samo jedan neuspeh uz čak deset trijumfa i tri remija. Što se tiče domaćeg terena, ova ekipa je za nijansu slabije partije pružala u mečevima koje je odigrala kao domaćin, pošto su na četrnaest odigranih susreta ostvarili devet pobeda, četiri remija i jedan poraz.\nZa kraj, valja napomenuti da je Smoleviči ekipa koja je u prošlogodišnjem šampionatu primila najmanje golova od svih ekipa i to samo petnaest, što je zaista odlično ako uzmemo u obzir da su odigrana čak 28. kola.\nBrest ne bi trebalo zaista da ima previše problema protiv novajlije u društvu najboljih. Ipak, jučerašnji meč između Energetika i BATE Borisova nam je pokazao da moramo biti obazrivi, pošto je u pitanju sam početak šampionata. Savetujemo vam da izbegnete prognoziranje konačnog ishoda na ovom susretu iako su domaćini apsolutni favoriti, već da se fokusirate na golove kojih će i te kako biti na ovom susretu iako je Smoleviči ekipa koja je primila najmanje golova u drugoj ligi prošle sezone. Predlažemo vam da probate sa igrom 3+ koju kladionica Meridianbet plaća sa kvotom 1.46. Iz istog razloga vam savetujemo da probate i sa igrom 4+ koju kladionica Meridianbet plaća sa sjajnom kvotom 2.16. Za kraj treba pomenuti da pored toga što je ekipa Smoleviča primila najmanje golova na gostovanjima u prošloj sezoni, ovaj tim je u proseku na gostovanjima postizao po više od dva gola, pa smo mišljenja da bi i ovde mogli da postignu makar jedan, zbog čega vam toplo preporučujemo da probate sa igrom GG koju kladionica Meridianbet plaća sa fenomenalnom kvotom 2.60.\nNajava: Serija A, 16. kolo: Derbi Torina, Napoli, Inter i Milan žele pobede posle neuspeha u Evropi!\n14 Decembra, 2018 Vlajko Najava 0\nOvog vikenda je na programu 16. kolo italijanske Serije A, u kom nas očekuje nekoliko zanimljivih duela. Uvodni meč se igra na Đuzepe Meaci gde će Inter pokušati da se iskupi svojim navijačima zbog remija […]\nOvog vikenda je na programu 15. kolo španske La Lige, a ovoga puta smo za vas analizirali duel između Valensije i Viljareala.Meč između ove dve ekipe je zakazan za 21 čas. Valensija: Glavni cilj je […]\nTip dana: Čikago – DC Junajted: Paunoviću se ozbiljno drma klupa!\n27 Jula, 2019 Vlajko Tip Dana 0\nOvog vikenda nas očekuju nova uzbuđenja u MLS šampionatu, a za vas smo ovog puta izdvojili jedan od svakako najinteresantnijih susreta u kom će snage odmeriti Čikago i DC Junajted. Meč između ove dve ekipe […]


Rešite se Šešelja i ĐENERALA DRAŽE ili nema ništa od ulaska Srbije u EU! Otkrivamo šta sve Hrvatska TRAŽI od Srbije (INFO) | DNEVNE\nRešite se Šešelja i ĐENERALA DRAŽE ili nema ništa od ulaska Srbije u EU! Otkrivamo šta sve Hrvatska TRAŽI od Srbije (INFO)\nČak 24 amandmana podnela je Hrvatska na izveštaj Dejvida Mekalistera o napretku Srbije, a u njima se traži preispitivanje rehabilitacije Draže Mihailovića, ne ugrožavanje autonomije Vojvodine, kao i da Srbija unapredi svoj pristup prema rešavanju izbegličke krize\nKako prenose “Večernje novosti” najaktivnija je bila hrvatska poslanica Dubravka Šuica koja između ostalog traži da se pomene i proces protiv Vojislava Šešelja. Dok njen kolega Andrej Plenković zahteva od srpskih vlasti da izbegavaju govor mržnje?!\nKako prenosi ovaj list na dugačkoj listi zahteva iz Zagreba nalazi se i onaj u kojem se od Srbije traži da preispita odluku o rehabilitaciji Dragoljuba Draže Mihailovića, a koji je podnela Marija Petir!\nMeđu bizarnim zahtevima Hrvatske našao se i onaj da Srbija (i ako ju je pohvalila cela Evropa) unapredi svoj pristup prema rešavanju izbegličke krize, kao i da se Srbija kazni zbog dočeka Vladimira Lazarevića iz Haga, a smetnje su i vojne vežbe sa Rusijom, kao i SPC, kao i da se ne ugrožava autonomija Vojvodine!\nNaravno na spisku uslova je i onaj koji do sada nikada nije izostao – potpuna normalizacija odnosa Beograda i Prištine.


Nevena Nedeljkovic - FondacijaStudenica\nTreće mesto na nacionalnom Moot Court takmičenju “Osudi diskriminaciju” za Nevenin tim\nNevena je osvojila zajedno sa svojim kolegama 3. mesto na nacionalnom Moot Court takmičenju “Osudi diskriminaciju” koju organizuje Poverenik za zaštitu ravnopravnosti i Fondacija za otvoreno društvo. Na takmičenju je učestvovalo 15 timova sa različitih fakulteta širom Srbije. Ove godine je tema takmičenja bila diskriminacija po osnovu imovnog stanja u oblasti obrazovanja i stručnog osposobljavanja tokom pandemije korona virusa.\nTakmičenje se sastojalo iz tri faze od kojih je svaka faza bila eliminatorna (pisanje tužbe, odgovora na tužbu i usmena faza). Nevena je zajedno sa članovima svog tima, kolegama Vasilijem Mitrovskim i Emilijom Gajić, bila najmlađa učesnica na takmičenju, kao studentkinja treće godine koja još uvek na fakultetu nije polagala Građansko procesno pravo, čime je njen uspeh još veći.\nDrago nam je da Nevena kroz takmičenja i različite aktivnosti usavršava svoje znanje. Čestitamo Neveni i njenom timu na sjajnim rezultatima!


Gugl, Tviter, FB: Unapređujemo tehnologiju protiv terorizma – Indeks Vesti – Najvažnije vesti iz Srbije i regiona\nNaslovna > Slobodno vreme > Život > Gugl, Tviter, FB: Unapređujemo tehnologiju protiv terorizma\nGugl, Tviter, FB: Unapređujemo tehnologiju protiv terorizma\nRTV Vojvodina 05/06/2017 Život\nVAŠINGTON – Kompanije Gugl i Tviter saopštile su da rade na poboljšanju tehnologije identifikovanja i uklanjanja neprimerene sadržine sa društvenih mreža, uključujući objave koje su vezane za terorizam, dok je Fejsbuk poručio da namerava da svoju platformu učini “neprijateljskim okruženjem” za teroriste.\nOve kompanije su to saopštile nakon što su u Londonu izvedeni najnoviji teroristički napadi, a britanska premijerka Tereza Mej optužila internetske kompanije da saučestvuju u terorističkim napadima tako što ekstremističkim stavovima pružaju “bezbedan prostor koji im je potreban za širenje”, prenosi AP.\n“Nastavljamo da širimo upotrebu tehnologije u okviru sistematskog pristupa uklanjanju tog tipa sadržine”, saopštio je Nik Pikls, šef službe za javnu politiku u kompaniji Tviter.\nGugl je saopštio da je posvećen radu u partnerstvu sa vladom i nevladinom organizacijama u odgovoru na ove izazovne i složene probleme, te da deli vladinu posvećnost obezbeđivanju da se “glas terorista ne čuje na internetu”.\n“Koristeći kombinaciju tehnologije i ljudske analize, intenzivno radimo na uklanjanju terorističke sadržine sa naše platforme čim za takvu saznamo, i ako saznamo za hitan slučaj koji preti da naškodi nečijoj bezbednosti, obaveštavamo policiju o tome”, saopštio je Sajmon Milner, direktor za politiku u kompaniji Fejsbuk, prenosi Rojters.\nLondonska policija nije saopštila kakvu su ulogu imale, ako su uopšte imale, društvene mreže ili informacije sa interneta u sinoćnom napadu, napominje AP.\nMediji su objavili da je, nekoliko sati uoči terorističkih napada u Londonu, Islamska država navodno koristila aplikaciju Telegram za razmenu poruka da bi pozvala na napade.\nBritanski mediji prenose da su navodno razmenjivane poruke u kojima se tražilo “ubijanje krstaških civila, gaženjem vozilima”.\nJedna od najbolje čuvanih tajni u Evropi\nGran pri festivala ide u Podgoricu\nPolicajci čuvali ovce celu noć\nRTV Vojvodina 05/06/2017


1 фебруара, 2017 - PPmedia\nDay: 1 фебруара, 2017\nFudbaleri Polimlja krenuli sa pripremama, Kuzman Babeu ostao u klubu\nNakon zimske pauze fudbaleri Polimlja počeli su pripreme za prolećni deo prvenstva u Zoni Drina. Današnjoj prozivci prisustvovalo je dvadesetak fudbalera, šef stručnog štaba Kuzman Babeu kazao je da su ambicije kluba da se nastavi sa dobrim partijama iz jesenjeg dela prvenstva te da se klub na kraju sezone nađe u gornjem delu tabele. Posle […]\nadminpp033 Нема коментара 1 фебруара, 2017 6:54 pm\n“Plivač” napunio Dom kulture\nDrugi roman Užičanina Andrije Terzića, “Plivač” promovisan je u utorak u prepunoj sali prijepoljskog Doma kulture. U romanu Plivač ovaj mladi, moderni pisac promoviše vrednosti koje su skrivene u nematerijalnim stvarima. Obraćajući se prisutnima pisac ovog romana je kazao da se radio o slojevitoj prozi te da ni urednica romana nije mogla da odredi o […]\nadminpp033 Нема коментара 1 фебруара, 2017 5:53 pm\nPredsednik opštine Priboj Lazar Rvović povukao je danas ostavku datu 30. decembra na mestu predsednika opštine. Povlačenje ostavke plod je niza obavljenih razgovora sa predstavnicima Vlade Srbije te pozitivnog razvoja situacije u vezi isplate otpremnine bivšim radnicima Fabrike automobila Priboj. Ovim potezom izbegnuta je opasnost od uvođenja Privremenih mera koje bi dodatno usporile i otežale […]\nadminpp033 Нема коментара 1 фебруара, 2017 4:08 pm


Gubici - 15,5 odsto kapitala - Nadlanu.com\nGubici - 15,5 odsto kapitala\nČinjenica da su novoosnovana preduzeća u celini lane poslovala pozitivno − valjda nikog i ne iznenađuje, jer je očigledno da za tako kratko vreme od starta i nisu uspela da se baš odmah „pokvare“. Preliminarnom obradom podataka iz finansijskih izvešaja za 2005. NBS − Odeljenje za registre obuhvatilo je 8.293 ovih preduzeća u Srbiji, što znači da je svaka deseta firma koja je predala svoj lanjski finansijsko−poslovni učinak sa prošlom godinom i započela svoj poslovni život. Inače, među novoosnovanim firmama najviše je onih iz trgovine na malo i veliko − dve petine ukupnog broja, a zatim sledi prerađivačka industrija, mada su za ova preduzeća očigledno primamljive i nekretnine. Gotovo u celini sva ova preduzeća su mala i privatna, a kao mesto osnivanja najčešće se pominje Beograd.\nI dok malo dublje ne zaplivaju ovdašnjim prilično uzburkanim poslovnim vodama, ostaje podatak da su proknjižili pozitivan neto finansijski rezultat, težak bemalo pet milijardi dinara. Za razliku od njih, javna preduzeća su se i te kako „davila“ u lanjskim gubitaškim vodama, očigledno ne nalazeći načina da se primaknu čak i pozitivnoj nuli. Naime, ukupno 488 javnih preduzeća, koliko je njih Centar za registre obuhvatio obradom podataka, a reč je samo o onim firmama koje su svoje finansijske izveštaje predale NBS, ne računajući dakle i obveznike Uprave za trezor, lane je proknjižilo čak više od polovine ukupnih tekućih gubitaka. Tačnije, njihov minus od preko 19 milijardi čini čak 58,1 odsto svih gubitaka, ostvarenih prošle godine. Istina, javna preduzeća sa poslednjim danom lanjskog decembra raspolagala su sa 1.421,8 milijardom dinara ukupnih sredstava u čemu se daleko najveći deo odnosio upravo na stalnu imovinu. Od ukupnih izvora sredstava ovih preduzeća na kapital je otpadalo 77,3 odsto, čime je on premašio hiljadu milijardi, ali ono što bi posebno moralo da brine te firme je podatak da su sa poslednjim danom lanjskog decembra kratkoročne obaveze bile veće od 172,6 milijarde, u isto vreme i teže od dugoročnih. To objašnjava i činjenicu da su njihovi kumulirani gubici premašili 199,1 milijardi dinara i da su za 14,2 milijardi bili iznad visine kapitala. Naime, stopa izgubljenog kapitala je 15,5 odsto.\nPrema preliminarnim podacima NBS − Odeljenja za registre, u postupku stečaja i likvidacije lane je bilo 1.186 preduzeća, najviše malih i privatnih koja su najvećim delom poslovala u trgovini na veliko i malo. Bezmalo svaki treći gubitaški dinar „napravili“ su baš oni, budući da im je ukupan negativni neto finansijski rezultat sa krajem lanjskog decembra premašio 10,3 milijardi. Ukupna sredstva ovih preduzeća bila su veća od 109,2 milijardi, od čega je na stalnu imovinu otpadalo preko 47,8 milijardi, dok su obrtna vredela 39,2 milijardi. Međutim, gubici su pojeli više od 22,2 milijarde kapitala. Kad je reč o izvorima sredstava, u ukupnim sa više od petinom učestvovao je kapital, dok je udeo kratkoročnih obaveza premašio čak 70 odsto. U ovim preduzećima kumulirano je 56,8 milijardi starih gubitaka, a stopa izgubljenog kapitala dostigla je gotovo neverovatnih 97 odsto. Ako je suditi prema lanjskom poslovnom učinku privrede, bar onom kakav je proknjižen u finansijskim izveštajima 2005. ruže ne cvetaju ni privatizovanim preduzećima. Obradom su obuhvaćena 1.242 ova preduzeća, koja su namakla 17,9 odsto ukupnog lanjskog gubitka. Tačnije, njihov negativan neto finansijski rezultat bio je bezmalo šest milijardi dinara. Međutim, njihovi kumulirani gubici premašili su 59,2 milijardi, a stopa izgubljenog kapitala dostigla je čak 28 odsto. (“Pregled”)


NOVA u Beranama: Razgovor sa svima koji žele da mijenjaju žalosno stanje u CG\nObjavljeno četvrtak, 09 april 2015 07:08\nNovu srpsku demokratiju (NOVA) u Beranama nije napustio nijedan član, naprotiv, vraćaju joj se i oni koji su ranije zbog nekih razloga odlučili da se pasiviziraju, zaključeno je na sjednici opštinskog odbora u tom gradu održanoj u srijedu.\nSjednici OO Nove u proširenom sastavu, prisustvovali su, između ostalih, Andrija Mandić - predsjednik, Emilo Labudović - potpredsjednik i Budimir Aleksić - predsjednik Političkog savjeta NOVE.\nKako je saopštio Mandić, u razgovoru sa svima onima koji žele da mijenjaju, kako je rekao, žalosno stanje u kome se nalazi Crna Gora, tražiće se podrška za okupljanja građana u Podgorici i drugim gradovima Crne Gore, objavio je Portal Analitika pozivajući se na informaciju agencije MINA.\n"Nakon obilazaka svih opštinskih odbora Nove, zajedno ćemo sa kolegama iz Demokratskog fronta (DF) realizovati zaključke predsjedništva DF iz januara, o obilasku većine mjesnih zajednica i gradova u Crnoj Gori kako bi zatražili podršku za organizaciju protesta koji bi mogli da dovedu do prvih slobodnih i fer izbora u Crnoj Gori", citirala je Analitika navode Mandića.\nPrema navodima portala, on je naveo da će biti ispostavljeni jasni politički zahtjevi "i upornošću i doslednošću ćemo se izboriti za slobodu i promjene", dok je Emilo Labudović ocijenio da se svi građani nalaze u teškoj situaciji, a pogotovo srpski narod, naglašavajući, saopšteno je, da su sazreli uslovi da i građani Crne Gore, kombinacijom institucionalnih i vaninstitucionalnih metoda, promijene vlast.\nPredsjednik Političkog savjeta Nove, Budimir Aleksić, istaknuto je, detaljno je upoznao članove OO sa razlozima zbog kojih je Glavni odbor NOVE odlučio da se očuva DF i prepoznatljiva pozicija Nove srpske demokratije u njemu, dok je Radojica Živković - predsjednik OO Nove u Beranama, istaknuto je, kazao da zbog najnovijih dešavanja ni jedan član Nove iz Berana nije napustio stranku.\n"Naprotiv, postoji interesovanje da se u naše redove vrate i oni koji su ranije zbog nekih drugih razloga odlučili da se pasiviziraju", rekao je Živković, zaključio je portal.\nInicijativa: Tomislav Nikolić počasni građanin Berana?\nNa sjeveru: Za socijalno ugrožene 31 stan


SNSD dostavio prijedloge za članove komisija, deblokiran rad Parlamenta BiH\nSavez nezavisnih socijaldemokrata (SNSD) dostavio je svoje prijedloge članova parlamentarnih komisija Zastupničkog doma Parlamentarne skupštine Bosne i Hercegovine, čime su stvoreni uvjeti za deblokadu rada državne zakonodavne vlasti.\nNebojša Radmanović i Obren Petrović su predloženi za članove Ustavno-pravne komisije, Dragan Bogdanić i Vojin Mitrović za članove Komisije za finansije i budžet, te Obren Petrović za člana Komisije za vanjske poslove, piše Faktor.\nStaša Košarac je predložen za člana Komisije za saobraćaj i komunikacije, Vojin Mitrović za člana Komisije za vanjsku trgovinu i carine, a Snježana Novaković-Bursač za članicu Komisije za ostvarivanje ravnopravnosti spolova.\nZastupnički dom Parlamentarne skupštine BiH je, podsjećanja radi, konstituiran 6. decembra 2018. godine, ali je njegov rad bio blokiran upravo zbog odbijanja SNSD-a i njihovih koalicionih partnera da predlože članove parlamentarnih komisija. Za očekivati je da ova stranka predloži i članove komisija iz Doma naroda Parlamentarne skupštine BiH.


Srbijavode - Međunarodna konferencija o vodama UNESCO-a 13-14.maj.\nMeđunarodna konferencija o vodama UNESCO-a 13-14.maj.\nMeđunarodna konferencija o vodama UNESCO-a 13-14.maj. Unapređenje međusektorala za održivu sigurnost vode i mir održava se u Pariz\nKonfereniji su prisustvovali, ispred Republike Srbije, predstavnici JVP "Srbijavode" i Republičke direkcije za vode.\nPosebno zadovoljstvo i čast srpska delegaciji je upriličila srdačna dobrodošlica same generalne direktorke UNESCO-a, g-đe Odri Azule, kao i naše ambasadorke pri UNESCO, g-đe Tamare Rastovac Siamasvili.\nMeđunarodna konferencija o vodama UNESCO-a ima za cilj da unapredi održivu bezbednost vode i mir koristeći se međusektorskim upravljanjem vodnim resursima.\nGledajući iz svemira, satelitske snimke pokazuju obilne mase vode koje karakterišu Zemlju. Ipak, manje od 1% predstavlja korisnu slatku vodu.\nGotovo sve ljudske aktivnosti zavise od vode, bilo da se radi o proizvodnji hrane, proizvodnji energije, industriji ili čak o rekreaciji. Upravljanje vodama i upravljanje utiču na zdravlje ljudi i ekosisteme i odražavaju uslove rodne ravnopravnosti, obrazovanja i kulturne raznolikosti regiona. Vodni resursi su ključni za održivi razvoj i smanjenje siromaštva.\nUNESCO okuplja svoje aktere i partnere kako bi podelili inovativna rešenja za savremene izazove. Zahvaljujući svom iskustvu i stručnosti u oblasti obrazovanja, nauke (i prirodnih i društvenih i humanističkih nauka), kulture i komunikacija, UNESCO doprinosi kroz holistički, održivi pristup rješavanju pitanja koja utiču na upravljanje i upravljanje vodom.


RTV BIR - Kancelarija Reisu-l-uleme izrazila zabrinutost zbog mogućeg sužavanja medijskih sloboda\nKancelarija Reisu-l-uleme izrazila zabrinutost zbog mogućeg sužavanja medijskih sloboda Istaknuto\nPovodom ulaska policijskih istražitelja u redakciju portala Klix.ba i višesatnog pretresa, Kancelarija reisu-l-uleme Husein ef. Kavazovića izdala je saopćenje za javnost u kojem se kaže:\n- Kancelarija reisu-l-uleme Husein ef. Kavazovića dijeli zabrinutost mnogih građana, medijske i akademske zajednice prema kojima jučerašnja policijska akcija višesatnog pretresa redakcije portala Klix.ba može imati elemente neprihvatljivog ugrožavanja medijskih sloboda i sužavanja demokratskih standarda. Potreban je zajednički napor cijelog društva kako bi se rad medija odvijao u skladu sa profesionalnim medijskim standardima, uz privrženost etičkim normama, lojalnost istini, javnom interesu i dobrobiti svih ljudi.\nNe ulazeći u meritum odluke tužilaštva i policijskih organa u vezi navedenog pretresa, Kancelarija Reisu-l-uleme odlučno pruža podršku medijima i novinarima da svoj posao rade profesionalno i u skladu sa najvišim demokratskim standardima slobode mišljenja i izvještavanja, oslobođeni straha i pritisaka bilo koje vrste i poziva sve društvene faktore da zdušno podrže medijske slobode i profesionalizam, a svako njihovo ugrožavanje jasno osude i odbiju.\nViše iz kategorije: « Konstituirajuća sjednica Ustavnog suda Islamske zajednice\tPostignut dogovor u stabilizaciji isporuke gasa iz Rusije u BiH »


NOVA PRAVILA ZA ODLAZAK U PENZIJU\nIzvor: Tanjug,Lokalne novine | Obrenovac, 24.12.2018.\nEvo koliko će žene u Srbiji morati da rade...\nUslovi za odlazak muškaraca u penziju ostaće nepromenjeni u 2019, dok će za žene starosna granica biti pomerena za šest meseci.\nŽene će tako u penziju odlaziti sa 62 godine i šest meseci, i najmanje 15 godina staža.\nMuškarci i sledeće godine u penziju mogu da odu s 65 godina i najmanje 15 godina radnog staža. Pravo na starosnu penziju ostvaruju i svi osiguranici sa 45 godina staža, bez obzira na godine života.\nKad je reč o prevremenoj starosnoj penziji, to pravo muškarci u 2019. godini mogu da ostvare sa 57 godina i šest meseci života i najmanje 40 godina staža.\nŽene sledeće godine ostvaruju pravo na prevremenu starosnu penziju ukoliko imaju 57 godina i 38 godina i šest meseci staža osiguranja, kažu za Tanjug u Ministarstvu za rad, zapošljavanje, boračka i socijalna pitanja.\nUkoliko žele u penziju po propisima koji važe u ovoj godini, zaposleni moraju da podnesu zahtev za ostvarivanje prava nadležnoj filijali Republičkog fonda za penzijsko i invalidsko osiguranje zaključno sa 31. decembrom.\nU tom slučaju će za njih važiti pravila po kojima svi muškarci koji do kraja ove godine pune 65 godina života i imaju 15 godina penzijskog staža mogu u punu starosnu penziju, dok oni sa 40 godina staža i najmanje 57 života mogu u prevremenu starosnu penziju, ali uz umanjenje čekova za godine života koje im nedostaju do 65.\nŽene mogu do Nove godine da se penzionišu sa 62 godine, ali moraju u radnoj knjižici da imaju bar 15 godina staža. U prevremenu penziju, uz penale, mogu ako imaju 38 godina staža i najmanje 56 godina i četiri meseca života.\nZahtev je moguće podneti i preporučenom pošiljkom, najkasnije sa datumom na poštanskom pečatu sa 31. decembrom.\nInače, starosna granica za žene za ostvarivanje prava na starosnu penziju postepeno se pomera na 65 godina života, zaključno sa 2032. godinom.\nTo znači da se u 2019. i 2020. godini starosna granica pomera za šest meseci godišnje, dok će od 2021. to pomeranje biti usporenije, odnosno za dva meseca godišnje dok se ne dostigne 65 godina života u 2032. godini.\nStarosna granica za muškarce se ne pomera i ona iznosi 65 godina života.\nKad je reč o ostvarivanju prava na prevremenu starosnu penziju, uslovi za muškarce su 40 godina radnog staža, dok se starosna granica pomera iz godine u godinu.\nTako će sledeće godine za ostvarivanje prava na prevremenu starosnu penziju, muškarac morati da ima 40 godina staža i 57 godina i osam meseci života.\nU 2020. godini moraće da ima 58 godina i četiri meseca života, 2021. godine 59 godina, u 2022. godini 59 i po godina, a u 2023. godini 60 godina.\nStarosna granica za odlazak žena u prevremenu penziju, ali i godine staža, pomeraju se iz godine u godinu. Sledeće godine žene će moći da odu u prevremenu penziju sa 57 godina života i 38 godina i šest meseci staža.\nU 2020. godini, uslov će biti 57 godina i osam meseca života i 39 godina staža, 2021. godini 58 godina i četiri meseca života i 39 godina i četiri meseca staža, dok će u 2022. godini žena morati da zadovolji uslove od 59 godina života i 39 godina i najmanje osam meseci staža.\nGranice će se pomerati i 2023. godine, kada će žena morati da ima 59 godina i šest meseci života i 40 godina staža, kao i 2024. kada će uslov biti 60 godina života i 40 godina staža osiguranja.


Performans u PriÅ¡tini (Foto Kim)\nTokom performansa novac je simbolično uništavan specijalnim mehanizmom, a građani su imali priliku da pritiskom na dugme (prijave korupciju) i zaustave njegovo uništavanje. Prema rečima organizatora ovim činom imaju za cilj da pokažu koliko novca se svakodnevno gubi korupcijom.\nDirektor Agencije za borbu protiv korupcije Šaip Havoli podsetio je da je 2019. godine stupio na snagu Zakon o zaštiti uzbunjivača (lica koja prijavljuju korpciju) i pozvao građane da prijave zloupotrebu javnog novca.\n“Agencija za borbu protiv korupcije angažovala je preko 170 odgovornih zvaničnika kod kojih uzbunjivači u javnim institucijama mogu da prijave korupciju. Tokom 2020. godine uzbunjivačima su prijavljena četiri slučaja”, kazao je Havoli.\nMendžerka projekta Elmerina Ahmetaj istakla je da borba protiv korupcije polazi od pojedinca.\n„Želimo da skrenemo pažnju na štetu koju korupcija nanosi društvu. Podržavamo uzbunjivače koji nesebično i hrabro prijavljuju korupciju i stavljaju se u službu javnog interesa”, rekla je Ahmetaj.\nVlada Kosova usvojila je krajem prošle godine Strategiju za borbu protiv korupcije 2021 – 2023 i akcioni plan za njenu primenu.\nIako su mediji koji izveštavaju na srpskom jeziku poziv za ovaj događaj u centru Prištine dobili na svom maternjem jeziku, prevod sa albanskog nije bio obezbeđen.


Kotež dobija stalnu policijsku patrolu i "Roditeljsku kontrolu" - www.lobi-info.rs\nMarija K. 1. decembra 2020., 09:20 4.8k Views\nKako je objavilo UG Kotež, u sredu 25. novembra održali su sastanak u PS Palilula (Bela kuća) i to sa načelnikom PS Palilula i komandirom PI Borča, povodom nivoa bezbednosti u ovom naselju.\nOvo udruženje već neko vreme insistira da naselje Kotež dobije policijsku ispostavu, ali je ostvarenje ovog zahteva proces koji zahteva vreme.\nIpak, u korist svojih sugrađana uspeli su da postignu određeni dogovor, kako bi se povećala bezbednost u Kotežu.\nPripadnici MUP-a su nam obećali stalno prisustvo policijske patrole u vidu jasno obeleženog policijskog vozila kao i policajce u uniformi koji su zaduženi za naše naselje – kažu iz UG Kotež\nOva patrola će biti jasno vidljiva i naselje će napuštati samo u slučaju intervencije u okolini Koteža.\nKao stalno prisutna policijska patrola, biće dostupna građanima za brzu intervenciju i tako znatno skratiti vreme dolaska policije po pozivu.\nTakođe je dogovoreno da građani koji pozivaju policiju to ubuduće rade direktno na tel. policije Borča 011-2818 001 čime se skraćuje vreme direktne komunikacije sa nadležnom policijom.\nIdeja koju su predstavili Kotežani, vezano za „Roditeljsku kontrolu“ je u policiji dobro prihvaćena. Ovo je grupa građana koja organizovano dočekuje svoju decu nakon nastave, treninga…\nUG Kotež će ubuduće raditi na boljoj organizaciji ove neformalne grupe roditelja koja će u naselju paziti na svoju i tuđu decu od eventualnih napasnika, pasa lutalica, nesavesnih vozača i slično.\nMolimo roditelje koji žele da budu u ovoj Viber grupi savesnih roditelja da nam se jave na tel. 061/6030229 – objavilo je UG Kotež\nPrethodna objava Preko 50 ulica u Borči i Krnjači danas bez struje\nSledeća objava Danas bez struje deo naselja Krnjača


Teo najbolji igrač Evrope\nNaslov: Teo najbolji igrač Evrope 2/19/2011, 11:28\npetak, 18. feb 2011, 13:32 -> 21:12\nReprezentativac Srbije Miloš Teodosić proglašen je najboljim košarkašem Evrope za prethodnu godinu. Teodosić je laskavo priznanje osvojio, u do sada najneizvesnijem glasanju, ipred Španca Pau Gasola.\nFiba Evropa objavila je danas da je Miloš Teodosić proglašen najboljim igračem Evrope za 2010. godinu. Teodosić je isplivao kao pobednik u do sada nejneizvesnijem glasanju u kome su učestvovali navijači, novinari i košarkaški stručnjaci. Glasanje je odlučeno tek poslednjeg dana što se do sada nikada nije desilo.\nReprezentativac Srbije je bio na drugom mestu u izboru stručnjaka, ali je bi ubedljivi pobednik u glasanju navijača i tako je uspeo prosto da otme nagradu iz ruku pobednika iz prethodne dve godine, Paua Gasolu.\nOvo nije prvo individualno priznanje za Teodosića. Košarkaš Olimpijakosa bio je MVP regularnog dela Evrolige 2010. godine.\nNakon što je čestitao Teodosiću, predsednik Fiba Evrope Olafur Rafnson imao je samo reči hvale za srpskog košarkaša.\n"Kada se pogledaju drugi kandidati za ovu nagradu jasno je o kako prestižnoj nagradi je reč. Ova nagrada znači da vas navijači i kolege smatraju jednim od najboljih košarkaša u istoriji", rekao je Rafnson.\n"U prethodnih osam godina gledao sam Miloša kako osvaja zlato na Evropskom prvenstvu za igrače do 16 godina, pa zatim na istom takmičenju za košarkaše do 18 godina i 20 godina gde je bio i MVP što ga čini zaita impresivnim sportistom kada se svemu tome dodaju uspesi iz seniorske konkurencije", zaključio je Rafnson.\nMiloš Teodosić rekao je da mu priznanje za najboljeg košarkaša Evrope za prošlu godinu mnogo znači, ali da više voli da osvaja klupske i reprezentativne trofeje.\n"Mnogo mi znači ova nagrada i zaista sam radostan. Konkurencija je bila izuzetno jaka, ali ja moram da zahvalim svim svojim saigračima i u klubu i reprezentaciji, jer je ovo velikim delom njihova zasluga", rekao je Teodosić agenciji Beta telefonom iz Atine.\nIgrač Olimpijakosa proglašen je danas za najboljeg evropskog igrača u 2010. godini u izboru trenera, stručnjaka, novinara i navijača. On je u ukupnom glasanju bio ispred NBA zvezda Paua Gasola i Dirka Novickog.\n"Glupo je reći da mi individualna priznanja ne znače. Svakom igraču znače, ali su mi ipak draži klupski i reprezentativni trofeji. Voleo bih da imam više klupskih nego individualnih priznanja", rekao je Teodosić.\nOn je prošle godine bio najkorisniji igrač (MVP) regularnog dela Evrolige, a sa reprezentacijom je bio četvrti na Svetskom prvenstvu.